08-11-2017 / 13:02\nMəlum olduğu kimi, 2017-ci il yanvarın 1-dən “Nağdsız hesablaşmalar haqqında” qanun qüvvəyə minib. Belə ki, bununla əlaqədar Vergi Məcəlləsində əlavə və dəyişikliklər edilib.\nVergilər Nazirliyinin Əlaqələndirmə və idarəetmə departamentinin baş direktorunun müavini Ömər Cəfərovun bu müddət ərzində görülən işlər və nəzərdə tutulan yeniliklər barədə müsahibə verib.\nXeberler.az Ömər Cəfərovla müsahibəni təqdim edir:\n- Bu gün nağdsız iqtisadiyyat dünya ölkələrinin inkişafına təsir göstərən mühüm amillərdəndir. Əksər ölkələrdə nağd ödənişlərin məhdudlaşdırılmasına dair qanunlar qəbul edilmişdir. Almaniya, İtaliya, Fransa, İspaniya, Çexiya, Slovakiya, Belçika, İsveçrə və digər Avropa dövlətlərinin qanunvericiliyində nağd ödənişlərin məhdudlaşdırılmasına və qanunla müəyyən edilmiş tələblərin pozulmasına görə sərt tədbirlər nəzərdə tutulub. Bu baxımdan, Azərbaycanda da məhdudlaşdırmaların tətbiqi dünya praktikasına tamamilə uyğundur və “Nağdsız hesablaşmalar haqqında” Qanunun qəbul edilməsi bundan irəli gəlir.\n- Sənədə əsasən, ƏDV məqsədləri üçün qeydiyyata alınmış vergi ödəyiciləri və vergi tutulan əməliyyatlarının həcmi ardıcıl 12 aylıq dövrün istənilən ayında (aylarında) 200 min manatdan artıq olan ticarət və (və ya) ictimai iaşə fəaliyyəti ilə məşğul olan ödəyicilər tərəfindən təqvim ayı ərzində ümumi məbləği 30.000 manatdan, digər vergi ödəyiciləri tərəfindən isə təqvim ayı ərzində ümumi məbləği 15.000 manatdan artıq olan hesablaşmalar üzrə aparılan ödənişlər yalnız nağdsız qaydada həyata keçirilməlidir.\n- 2017-ci ilin ötən 9 ayı ərzində apardığımız qiymətləndirmələr onu göstərir ki, qanunun qüvvəyə minməsi, eyni zamanda Vergi Məcəlləsində edilmiş müvafiq əlavə və dəyişikliklər nağdsız iqtisadiyyata keçidə öz mühüm töhfəsini göstərir. Qanunun icrası ölkədə nağdsız əməliyyatların həcminin artmasına, bankların maliyyə vəziyyətinin yaxşılaşmasına, likvidliyinin təmin edilməsinə, pul dövriyyəsinin tənzimlənməsinə, büdcə vəsaitlərinin xərclənməsində şəffaflığın təmin olunmasına, əmək haqlarının və digər ödənişlərin leqallaşmasına, nəticədə ölkənin beynəlxalq reytinqinin daha da yüksəldilməsinə şərait yaradıb.\n- Nağdsız dövriyyənin artırılması üçün güclü infrastrukturun yaradılması əsas şərtlərdəndir. Vergilər Nazirliyi Mərkəzi Bank və kommersiya bankları ilə birlikdə ölkənin ticarət və xidmət sektorunda ödəmələrin nağdsız qaydada aparılması üçün zəruri infrastrukturun qurulması istiqamətində 2014-cü ilin fevral ayından başlayaraq ciddi tədbirlər həyata keçirir. Bu sahədə son illər xeyli mühüm dəyişikliklərə nail olub, POS-terminalların quraşdırılmasında əhəmiyyətli nəticələr əldə olunub. 2010-cu ilin sonunda Azərbaycanda fəaliyyət göstərən ticarət, ictimai iaşə və xidmət obyektlərində cəmi 6978 POS-terminal mövcud idisə, 2016-cı ilin dekabr ayında bu rəqəm 10 dəfədən çox artaraq 70.913 ədəd təşkil edib. Dövriyyədə olan kartların sayı da əhəmiyyətli dərəcədə artaraq 5,3 milyonu ötüb. Yəni, indi ölkəmizdə kart bazarında geniş rəqabət üçün hər cür şərait vardır. Hazırda respublika üzrə 68816 aktiv POS-terminal var. Bunlardan 41141-i Bakı şəhərinin, 27675-i regionların payına düşür. Hazırda banklar tərəfindən POS-terminalların infrastrukturunda da müvafiq texniki işlər aparılır və təmassız kartların qəbulu üçün yeni imkanlar yaradılır. Bir neçə bank POS-terminallarla bağlı xüsusi korporativ kartların emissiyasına start verib. Bu, ticarət obyektinin sahibinin öz bankına müraciət etmək ehtiyacını aradan qaldırır, ona POS-terminal vasitəsilə aparılmış bütün əməliyyatlar üzrə vəsaiti birbaşa öz kartından əldə etməyə imkan yaradır, ticarət obyektinin işini daha da asanlaşdırır.\n- Əksər banklarda müştərilər “Mobile-banking”, “SMS-banking”, “İnternet-banking” kimi onlayn xidmətlərdən rahat faydalanırlar ki, bu da nağdsız ödənişlərin inkişafında mühüm amildir. Kommersiya bankları maqnit zolaqlı kartlardan imtina etməklə öz müştərilərinə çip tipli və ya daha müasir təmassız kartlar təklif edirlər. Nağdsız ödənişlər bu prosesdə iştirak edən bütün tərəflər üçün əlverişlidir. Kart vasitəsilə ödənişlərin aparılması, ilk növbədə, ticarət və iaşə obyektləri üçün əhəmiyyət kəsb edir. Bu, onların imicini və nüfuzunu yüksəldir, POS-terminal vasitəsilə aparılan əməliyyatlar müştərilərin sayını çoxaldır. Təcrübə göstərir ki, POS-terminallardan istifadə edən ticarət obyektinin dövriyyəsi 25-30% artır. Nağdsız ödənişlər ticarət obyektləri ilə yanaşı, kart istifadəçiləri üçün də sərfəlidir. Çünki onlar nağd vəsaiti özləri ilə gəzdirmirlər və nəticədə pulun itirilməsi riski aradan qalxmış olur. Kart itirildikdə isə müvafiq banka müraciət etməklə kart bloklaşdırılır və hesabda olan vəsait toxunulmaz qalır.\n- Cəmiyyətdə kartla ödəniş vərdişlərinin artırılması vacibdir. İnkişaf etmiş ölkələrdə plastik kartlarla həyata keçirilən ödənişlərin payı 50-60% arasında, bəzi ölkələrdə 80%-dən çox olsa da, Azərbaycanda bu rəqəm 10-11% həddindədir. Amma ölkəmizdə nağdsız ödənişlərin inkişafı üçün böyük imkanlar mövcuddur. !anuna uyğun olaraq, bu prosesdə iştirak edən bütün tərəflər, o cümlədən banklar tərəfindən sağlam rəqabətlilik şəraitində müştərilərə daha əlverişli və rahat ödəniş üsullarının təqdim olunması davam etdiriləcək. Yaxın gələcəkdə ölkəmizdə NFC (Near Field Communication), Apple Pay və Samsung Pay kimi ödəniş platformalarının yaradılması üzrə müzakirələr aparılacağı gözlənilir. Nağdsız ödəniş və elektron xidmətlər sahəsində çoxsaylı tədbirlər həyata keçirən Mərkəzi Bank, Maliyyə Bazarlarına Nəzarət Palatası, Vergilər Nazirliyi və digər dövlət qurumlarının fəaliyyəti bir daha təsdiqləyir ki, qarşıya qoyulmuş strateji vəzifələrin öhdəsindən uğurla gəlinəcək.\n- Bu, işin xeyrinə olardı. Məsələn, əməkhaqqı və təqaüd kartlarında olan pul vəsaiti ilə bir ay ərzində edilən nağdsız ödənişlərə görə (müəyyən bir məbləğədək, məsələn, 500 manat) aparılan nağdsız ödənişlərin 3%-i məbləğində mükafatın verilməsi yaxşı nəticə verə bilər. Kredit-debet kartı vasitəsilə ödənişin qəbul olunmasından imtina edilməsinə görə sahibkarlara inzibati cəza tədbirlərini nəzərdə tutan qanunvericilik aktının qəbul olunması da bu qəbildəndir. Bundan əlavə, ictimai nəqliyyat vasitələrində, taksilərdə, özünəxidmət tipli kafelərdə, köşklərdə və digər ticarət obyektlərində nağdsız ödənişlərin aparılması üçün Paypass funksiyalı ödənişlərin və mobil telefonlar vasitəsilə aparılan ödənişlərin genişləndirilməsi məqsədilə NFC (Near Field Communication) sisteminin tətbiqi məqsədəuyğun olardı. Yanacaqdoldurma məntəqələrində kredit-debet kartı vasitəsilə ödəmə edən şəxslərə endirim kartının təqdim edilməsi və ödənilən məbləğin kiçik bir faizinin həmin karta yüklənməsi, nağdsız ödəmələr edən istehlakçılar üçün uduşlu lotereyaların keçirilməsi də səmərəli ola bilər. Hesab edirəm ki, müəyyən məbləğdən yuxarı vergilərin yalnız nağdsız şəkildə ödənilməsinin tələb olunması, vergilərin bankomatlar vasitəsilə ödənilməsi imkanının yaradılması, vergilərin elektron ödənilməsinə görə əlavə bank xərclərinin ləğvi və gəlirdən çıxılmasına yol verilən bir sıra xərclərin yalnız nağdsız şəkildə ödənildiyi halda, gəlirdən çıxılmasının mümkünlüyü nəzərə alınarsa, bu, nağdsız ödənişlərin genişlənməsinə öz töhfəsini verə bilər.\nAzərbaycanda olan POS-terminalların sayı açıqlandı


Naqif Həmzəyev gənclərə YAP Gəncə şəhər təşkilatının layihələrindən yararlanmağı tövsiyə edib » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n17 Oktyabr 2019, 13:52 192\nYAP Gəncə şəhər təşkilatının sədri, Milli Məclisin deputatı Naqif Həmzəyev Gəncə Tibb Kollecinin tələbə-gəncləri ilə görüşüb.\nGörüşdə Gəncə Tibb Kollecinin direktoru Mehman Rzayev, ərazi ilk partiya təşkilatının sədri Kifayət Fəttahi, tələbə və müəllim kollektivi iştirak ediblər.\nKollecinin direktoru Mehman Rzayev müstəqil Azərbaycanın keçdiyi inkişaf yola nəzər salıb, ölkə Başcısı İlham Əliyev tərəfindən həyata keçirilən uğurlu daxili və xarici siyasətinin məntiqi nəticəsində ölkəmizi daha firavan gələcək gözlədiyini diqqətə çatdırıb.\nMillət vəkil Naqif Həmzəyev Azərbaycan gənclərinin partiyanın müasir, inkişaf etmiş, yüksək intellektli aparıcı qüvvə kimi formalaşmasında Yeni Azərbaycan Partiyasının sədri, Prezident İlham Əliyevin rəhbərliyi ilə həyata keçirilən gənclər siyasətinin əhəmiyyətindən danışıb.\nMillət vəkili YAP Gəncə şəhər təşkilatının daim gənclərinin maariflənməsi, ictimai-siyasi cəhətdən fəallığının təmin edilməsi üçün yeni layihələr həyata keçirdiyini nəzərə çatdırıb: "YAP Gəncə şəhər təşkilatında tələbə-gənclərin intellektual səviyyəsinin yüksəldilməsi, dünyagörüşünün formalaşması, onların içtimai-siyasi fəallığının genişləndirilməsi, hərtərəfli biliklərə yiyələnməsi, asudə vaxtının səmərəli təşkili məqsədi ilə dəyirmi masalar, diskussiyalar, işgüzar müzakirələr, debat və treninqlər aparılır. Təlim və Resurs Mərkəzinin, dil kurslarının, hər şənbə günü fəaliyyət göstərən "Cine Club”un fəaliyyəti, gənclərin ictimai fəaliyyətinin onların inkişafında, gələcək arzularını gerçəkləşdirməkdə və perspektivlərini müəyyənləşdirməkdə əsaslı rol oynayır”.\nNaqif Həmzəyev gənclərə vətənpərvər, yüksək intellektə malik, geniş dünyagörüşlü gənc nəslin formalaşmasına xidmət edın layihələrdən yararlanmağı gənclərə tövsiyə edib.\nTədbirdə çıxış edən gənclər ölkədə onların yaxşı təhsilə sahib olmaları üçün bütün imkanlar yaradıldığını dilə gətirib, bu diqqət və qayğıya görə ölkə Prezidenti, Yeni Azərbaycan Partiyasının Sədri İlham Əliyevə təşəkkürlərini bildiriblər.\nGörüşdə gəncləri maraqlandıran suallar ətrafında fikir mübadiləsi aparılıb.


Kapital Bank dividendlərin növbəti hissəsinin 2021-ci ilin yanvar ayında ödənilməsi ilə bağlı Səhmdarlarının Ümumi Yığıncağının iclasını çağırır.\nMəlumat üçün bildiririk ki, hər ilin maliyyə göstəricilərinin yekunlarına əsasən Kapital Bank səhmdarlarına əldə etdiyi mənfəətdən dividendlər ödəyir.\n2020-ci il ərzində də Kapital Bank 2019-cu ilin mənfəətinə əsasən səhmdarlarına dividendlər ödəyib. Ölkədə pandemiya olduğuna baxmayaraq, cari ilin may, iyun, iyul, avqust və sentyabr aylarına əsasən səhmdarlara ümumilikdə 112 milyon manat dividend ödəyib. Bu məbləğin 6 milyonu imtiyazlı səhmlərin üzərinə düşür.\nKapital Bank dividendlərin növbəti hissəsinin 2021-ci ilin yanvar ayında ödənilməsi ilə bağlı Səhmdarlarının Ümumi Yığıncağının iclasını çağırır. Bununla əlaqədar səhmdarlar, qeyd olunan vaxtda əvvəlki qaydada bankın filiallarına müraciət edə bilərlər.\nQeyd edək ki, Kapital Bank-ın səhmlərinin 99.87%-i Paşa Holdinq-ə, 0,13%-i isə fiziki şəxslərə aiddir. Bankın nizamnamə kapitalı 245.8 mln. AZN-dir. Hazırda Kapital Bank Azərbaycanda ən böyük xidmət şəbəkəsinə malik maliyyə qurumudur.


Kreml Trump-Kim sammitini alqışlayır\nKreml ABŞ prezidenti Donald Trump-la Şimali Koreya lideri Kim Jong Un arasında tarixi sammiti alqışlayıb.\nRusiyanın bu barədə bəyanatında deyilir ki, Moskva Şimali Koreyanın nüvə və raket proqramlarına görə yaranmış qarşıdurmanın birbaşa dialoqla çözülməsinə çoxdan çağırırdı.\nRusiya prezidenti Vladimir Putinin sözçüsü Dmitry Peskov iyunun 13-də jurnalistlərə deyib ki, “elə təkcə belə bir görüşün və birbaşa dialoqun baş tutması faktı alqışlanmalıdır”.\nPeskov bildirib ki, iyunun 12-də Trump-la Kimin Sinqapurda görüşməsi Koreya yarımadasında gərginliyin azalmasına xidmət edib.\nO bunu da əlavə edib ki, bütün fikir ayrılıqlarının bir saatın ərzində həllini tapacağını gözləmək yanlış olardı.\nTrump: Pxenyanın daha nüvə təhlükəsi yoxdur\nABŞ prezidenti Donald Trump Pxenyanın dünyaya daha nüvə təhlükəsi yaratmadığını bildirir.\n“İndicə çatdım, uzun bir səfər oldu, ancaq indi hamı özünü mənim vəzifəyə gəldiyim gündən daha təhlükəsiz hiss edə bilər”, – Trump iyunun 13-də, Sinqapurda Şimali Koreya lideri Kim Jong Un-la sammitdən bir gün sonra yazıb.\n“Daha Şimali Koreya nüvə təhlükəsi yaratmır. Kim Jong Un-la görüş maraqlı idi, çox müsbət təcrübə oldu. Şimali Koreyanın böyük gələcək potensialı var”, – Trump yazıb.\nPrezident başqa bir tvitində qeyd edib ki, tarixi görüşdən sonra adamlar “yaxşı yata bilərlər”. Trump-ın yazdığına görə, o, vəzifəyə başlamazdan öncə “xalq düşünürdü ki, Şimali Koreya ilə müharibəyə gedirik. Prezident Barack Obama deyirdi ki, Şimali Koreya ən böyük və ən təhlükəli problemimizdir. Daha deyil – bu gecə rahat yatın!”\nPOMPEO YENƏ YOL ÜSTƏDİR\nİllərdir davam edən sanksiyalar və Şimali Koreya ilə beş ölkənin apardığı danışıqlar Pxenyanın nüvə və raket fəaliyyətinə son qoya bilməyib.\nTrump-ın Cənubi Koreya ilə hərbi oyunları dayandırması barədə bəyanatı Seulu və qonşu Yaponiyanı təəccübləndirib. İyunun 13-də Yonhap xəbər agentliyi Cənubi Koreyanın prezident idarəsinə istinadla yazıb ki, Pxenyanın nüvəsizləşdirilməsi üzrə danışıqları intensivləşdirmək məqsədilə ABŞ-Cənubi Koreya hərbi təlimləri dayandırıla bilər.\nHazırda Birləşmiş Ştatların Cənubi Koreyada 28 min 500 əsgəri var. 1950-53-cü illərdə Koreya müharibəsi bitəndən sonra Seulla Pxenyan texniki müharibə vəziyyətindədir.\nABŞ-ın dövlət katibi Mike Pompeo isə Cənubi Koreya və Yaponiya rəsmiləri ilə görüşmək məqsədilə Seula gedib. Onun Koreyadakı ABŞ qüvvələrinin komandiri general Vincent Brooks ilə qapalı görüşəcəyi, eləcə də prezident Moon Jae-in-lə görüşdə sammiti müzakirə edəcəyi bildirilir.\nYaponiyanın xarici işlər naziri Taro Kono da Seula gedir, Pompeo və cənubi koreyalı həmkarıyla görüşəcək.\nMike Pompeo (sağda) və general Vincent K. Brooks\nTrump-Kim sammitinin təşkilində əsas rol oynamış Pompeo daha sonra Pekinə gedəcək, Çin hökumətinə danışıqlar barədə məlumat verəcək.\nRusiya da sammiti alqışlayıb, Moskvanın çoxdandır birbaşa dialoqa çağırdığı vurğulanıb.\n“Sadəcə bu görüşün keçirilməsi, birbaşa dialoqun başlanması yalnız alqışlana bilər”, – Rusiya prezidentinin sözçüsü Dmitry Peskov iyunun 13-də jurnalistlərə deyib.


OPEC-in novbeti gorusu kecirilecek - Azadliq Xeber\nOPEC-in novbeti gorusu kecirilecek\nOPEC-in növbəti görüşü keçiriləcək\n17.01.2017 / 04:53 xeber –\nCari ilin birinci rübündə Neft İxrac edən ölkələr təşkilatına (OPEC) üzv olan ölkələrin növbəti görüşü keçirilə bilər.\nAPA-nın “Noticias24” portalına istinadən verdiyi xəbərə görə, bu barədə Venesuela prezidenti Nikolas Maduro Karakasda, OPEC-in baş katibi Məhəmməd Barkindo ilə keçirdiyi görüşdən sonra deyib.\n“Biz növbəti razılaşmaya doğru irəliləyirik və buna nail olacağıq”, deyə N.Maduro bildirib.\nNoyabrın 30-da OPEC-ə üzvü olan ölkələrin Vyana sammitində neft bazarında qiymətlərin sabitləşməsi məqsədilə hasilatın bu ilin yanvarından 1,2 milyon barrel azaldaraq, 32,5 milyon barrel səviyyəsinə çatdırmaqla əlaqədar razılıq əldə olunub. Dekabrın 10-da isə OPEC-ə üzvü olmayan ölkələr öz gündəlik hasilatını ümumən 558 min barrel azaltmaq barədə razılığa gəliblər. Saziş ilin birinci yarısı üçün nəzərdə tutulsa da, onun müddəti uzadıla bilər.


Sarkisyan əsəbiləşdi: “Necə yəni nə olardı? Türklər indi Stepanakertdə oturardılar...”\n21 Aprel 2016 18:45\nErmənistan prezidenti Serj Sarkisyan hakim Respublika partiyasının Şurasının aprelin 16-da keçirilən iclası zamanı səslənən bəzi suallardan bərk əsəbiləşib.\nBuna səbəb Qarabağda baş verənlər haqda hakim partiya rəhbərliyinə daxil olan bəzi şəxslərin Sarkisyana ünvanladığı sualları olub.\n“Qraparak” qəzetinin yazdığına görə, suallardan biri belə olub ki, əgər erməni tərəfi Azərbaycan ordusunun hücumunu dayandırmasaydı və “əks-zərbə” təşkil edə bilməsəydi, nə baş verərdi. Qəzet yazır ki, Sarkisyan bu sualdan bərk əsəbiləşib. “Necə yəni nə olardı? Bəyəm sənə aydın deyil? Türklər indi Stepanakertdə (Xankəndi - red.) oturmuşdu”, - deyə Sarkisyan qəzəbli halda bildirib.\nQarabağ mövzusunda növbəti sual isə belə olub: “KİV-də belə mövqe yayılıb ki, təmas xəttində ancaq kasıb ailələrin uşaqları xidmət edir, onların övladları həlak olur”. Sarkisyan qəzəblə cavab verib: “Nə bu mövzunu qaldıranların özləri, nə onların uşaqlarının hazırda orada olmadığı dəqiqdir...”\nQəzet yazır ki, məlumatı verən mənbədən Sarkisyanın kimi nəzərdə tutduğunu soruşub. Mənbə deyib: “Deməyə çətinlik çəkirəm. Ancaq, yəqin ki, Vardan Oskanyanı (keçmiş xarici işlər naziri) və onun ətrafını nəzərdə tuturdu”.


Seçicilər kimi dəstəklədi: Arifoğlu, ya Ağazadə? – Sorğu - MINVAL.INFO\nSeçicilər kimi dəstəklədi: Arifoğlu, ya Ağazadə? – Sorğu\n9 fevral növbədənkənar parlament seçkilərində ən gərgin mübarizələrdən birinin 35 saylı Xətai üçüncü seçki dairəsində gedəcəyi gözlənilir. Burada iki əsas rəqib var – “Yeni Müsavat” Media Qrupunun rəhbəri Rauf Arifoğlu və Ümid Partiyasının sədri İqbal Ağazadə.\nBəs həmin dairədə yaşayan sakinlər hansı namizədi dəstəkləyirlər?\nMusavat.com Axar TV-nin sözügedən dairədə sakinlər arasında keçirdiyi video-sorğunu təqdim edir:\nTarix: 2020/01/31 10:10


86400 Saniyə » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBankda bir hesab sahibi olduğunu düşün, hesabına hər səhər 86.400 dollar pul yatırdılır, lakin bu pulun hamısını axşama qədər xərcləmək məcburiyyətindəsən, sabahısı günə transfer edilə bilməz. Pulu istifadə etsənsə də istifadə etməsənsə də hesab hər axşam sıfırlanır. Nə edərsən? Təbii ki hamısını xərcləməyə çalışarsan; Hamımız, Zaman adlı bu bankın müştəriləriyik;\nHər səhər 86.400 saniyəyə sahib oluruq; sabaha transfer edilə bilməz, Hər səhər hesabımız dolar, hər axşam boşalar. Geri çevril yox, saniyələrini bu anı yaşayaraq xərclə, ən yaxşısı bunlarla insvestisiya qoy.\nXoşbəxtlik, sağlamlıq və müvəffəqiyyət üçün. Zaman qaçır. Hər gün üçün ən/en yaxşısını et.\nBir ilin dəyərini anlamaq üçün sinifdə qalmış bir şagirdə soruş.\nBir ayın dəyərini anlamaq üçün, 8 aylıq bir körpə doğuran anaya soruş.\nBir həftənin dəyərini anlamaq üçün, həftəlik jurnal çıxaran bir çilekeşe,\nBir saatın dəyərini anlamaq üçün, qovuşmağı gözləyən sevgililərə soruş.\nBir dəqiqənin dəyərini anlamaq üçün, qatarın qaçıran yolçuya soruş.\nBir saniyənin dəyərini anlamaq üçün, bir qəzanı önləyə bilməyən sürücüyə soruş.\nBir saniyənin yüzdə birinin dəyərini anlamaq üçün olimpiadalarda gümüş medal qazanan qaçışçıya soruş.\nYalnız bu an sənə verilən gerçək bir hədiyyədir.\nBu həftə dostluq həftəsi olsun. Yoldaşlar tapılmaz ləl-cəvahiratlardır. Bizi üzərlər, cəsarətləndirərlər və zaman zaman ovudarlar. Ürəklərini bizə açarlar. Yoldaşlarına, onları sevdiyini göstər.\nYoldaşlıq mesajını hər kəsə göndər, cavab alsan bütün həyatın üçün bir dostun tapıldığını anlarsan.\nOnlara nə qədər çox ehtiyacın olduğunu və sənin üçün nə qədər əhəmiyyətli olduqlarını diqqətlə sınasan görərsən....\n8 fevral 2011 20:28\nCox sag ol maraqli xeberdir.\n6 fevral 2011 12:56\n5 fevral 2011 23:21


Süleymanov Sərviz Salman oğlu\n1970-ci ildə Naxçıvan Muxtar Respublikasının, Şərur rayonu, Siyaqut kəndində fəhlə ailəsində anadan olub.\n1977-ci ildə Siyaqut kənd orta məktəbinin 1-ci sinifinə gedib. 1987-ci ildə isə Azərbaycan Mühəndisləri İnstitutunun hidromeliorasiya fakültəsinə daxil olub.\n1988-ci ilin iyun ayından 1989-cu ilin sentyabr ayınadək Almaniya Demokratik Respublikasında hərbi xidmətdə olub.\n1993-cü ildə Azərbaycan Respublikası İnşaat Mühəndisləri Universitetini bitirib. Həmin ildən Sumqayıt şəhər Mənzil Təsərrüfatı İstehsalat İstismar Birliyinin nəzdində Z.Tağıyev qəsəbəsi üzrə Abadlaşdırma təmir-tikinti İdarəsinə rəis müavini vəzifəsinə qəbul edilib. 1994-cü ildən Sumqayıt şəhər Mənzil Təsərrüfatı İstehsalat İstismar Birliyinin qeyri-yaşayış sahəsiə mühəndis vəzifəsinə keçirilib.\n1997-ci ildən Sumqayıt şəhər 19 saylı Mənzil İstismar sahəsinə rəis vəzifəsinə təyin edilib. 16.02.1998-ci ildən Sumqayıt şəhər 5 saylı MİS-in rəisi vəzifəsini tutub.\n26.05.2000-ci ildən Sumqayıt Bələdiyyəsinin sədrinin köməkçisi vəzifəsinə təyin edilib. 05.07.2000-ci ildən icra aparatının bələdiyyə mülkiyyətinə nəzarət şöbəsinin müdiri vəzifəsinə təyin edilib.\n31.08.2006-cı ildə Abşeron Rayon İcra Hakimiyyəti başçısının Ceyranbatan qəsəbəsi üzrə nümayəndəsi vəzifəsinə təyin edilib.\n27.12.2006-cı ildən Abşeron Rayon İcra Hakimiyyəti başçısının müavini, aqrar məsələlər şöbəsinin müdiri vəzifəsinə təyin edilib.\n2019-cu ilin dekabrından etibarən Sumqayıt Bələdiyyəsinin üzvü, 2020-ci ilin yanvarından isə Sumqayıt Bələdiyyəsinin sədr müavini vəzifəsində çalışır. 18 yanvar 2021-ci il tarixindən Sumqayıt Bələdiyyəsinin sədri vəzifəsini icra edir.\nHəsənov Musa Süleyman oğlu 12 noyabr 1963-cü ildə anadan olmuşdur. Bakı Dövlət Universitetinin hüquq fakultəsini bitirmişdir. Əmək fəaliyyətinə 1984-cü ildə Sumqayıt Superfosfat zavodunda fəhləlikdən başlamışdır. Həmin zavodun Komsomol komitəsinin katibi vəzifəsində, daha sonra isə Sumqayıt şəhər Komsomol komitəsində şöbə müdiri, Azərbaycan Gənclər İttifaqı Sumqayıt şəhər məclisinin sədri vəzifələrində çalışmışdır. 1994-2014-cü illərdə Sumqayıt şəhər Gənclər və İdman Baş İdarəsinin rəisi vəzifəsində çalışmışdır.\n2003-cü ilin dekabr ayının 23-də Azərbaycan Respublikası Prezidentinin sərəncamı ilə “Tərəqqi” medalına, 2014-cü il dekabr ayının 19-da Azərbaycan Respublikası Prezidentinin sərəncamı ilə “Əməkdar Bədən Tərbiyəsi və İdman xadimi” adına layiq görülmüşdür. 2014-cü ilin dekabr ayının 23-də Sumqayıt Bələdiyyəsinə üzv, Sumqayıt Bələdiyyəsinin 21 yanvar 2015-ci il tarixli ilk iclasında isə Sumqayıt Bələdiyyəsinin sədr müavini seçilmişdir.\n2019-cu ilin dekabrından etibarən Sumqayıt Bələdiyyəsinin üzvü, 2020-ci ilin yanvarından isə Sumqayıt Bələdiyyəsinin sdr müavini vəzifəsində çalışır.\n1993-cu ildən Yeni Azərbaycan Partiyasının üzvüdür. Yeni Azərbaycan Partiyası Sumqayıt şəhər təşkilatının Şura üzvüdür.\nMusa Həsənov 2020-ci ilin dekabr ayında koronavirusa yoluxub və aparılan müalicə tədbirlərinə baxmayaraq 29 dekabr 2020-ci ildə dünyasını dəyişib.\nAkif Abbas oğlu Kərimov\nAkif Abbas oğlu Kərimov 1954-cü ilin iyun ayının 22-də Gürcüstan Respublikası Marneuli rayonunun Təzəkənd kəndində anadan olmuşdur.1971-ci ildə Marneuli şəhər 1 saylı orta məktəbi bitirmişdir. 1976-cı ildə Azərbaycan İnşaat Mühəndisləri Institutunu bitirmiş və inşaatçı -mühəndis ixtisasına yiyələnmişdir. 1981-ci ildə Moskva şəhər Beton və Dəmir - beton Elmi - Tədqiqat Institutunun aspiranturasını bitirmişdir. Əmək fəaliyyətinə “Sumqayıtkimyasənaye” istehsalat birliyində inşaatçı-mühəndis kimi başlamışdır.1979-cu ildə “Kimyasənaye” Istehsalat Birliyində 2-ci, sonra isə 1-ci dərəcəli mühəndis –konstruktur vəzifələrində çalışmışdır.\n1981-1983-cü illərdə Sumqayıt şəhər Xalq Nəzarəti Komitəsində inspektor, 1983-1987-ci illərdə Sumqayıt şəhər partiya komitəsində təlimatçı vəzifələrində işləyib, şəhər Partiya komitəsi bürosunun üzvü seçilmişdir.\n1990-cu ildə Sumqayıt şəhər Partiya komitəsinin təşkilat şöbəsinin müdiri vəzifəsində işləyib.\n1987-ci ildən Sumqayıt şəhər Xalq Deputatları Sovetinin deputatı və Sumqayıt şəhər Xalq Deputatları Sovetinin İcraiyyə Komitəsinin sədri müavini, Sumqayıt şəhər Xalq Deputatları Sovetinin sədr müavini, 1996-cı ildən isə şəhər İcra hakimiyyətində məsul vəzifələrdə işləmişdir.\n1999,2004 və 2009-cu illərdə Sumqayıt Bələdiyyəsinin üzvü seçilmişdir.\n2002-ci ildən Sumqayıt Bələdiyyəsi sədrinin müavini vəzifəsində çalışmış və hal-hazırda Sumqayıt Bələdiyyəsində yerli büdcə məsələləri komissiyasının sədridir.\nYerli özünüidarə sahəsində Avropa Birliyinin və Dünya Bankının layihələrində uğurla iştirak etmiş,elmi-tədqiqat işləri hazırlamış beynəlxalq qurumların sertifikatlarına layiq görülmüşdür.\nMəmmədyarova Zeynəb Həmid qızı 03oktyabr 1983-cü ildə Sumqayıt şəhərində anadan olmuşdur.2000-cı ildə Sumqayıt şəhər 23 saylı orta məktəbdə təhsilini başa çatdırdıqdan sonra Azərbaycan Beynalxalq Universitetinə qəbul olmuşdur. 2005-ci ildə ali təhsilini bitirmişdir.\nŞahmat üzrə beynəlxalq qrossmeysterdir. 2000-ci ildə İspaniyada keçirilmiş 18 yaşadək qızlar arasında dünya birinciliyində qalib gəlmişdir. 2002-ci ildə Bakıda keçirilmiş 20 yaşadək qızlar arasında Avropa birinciliyinin qızıl mükafatçısı olmuşdur .2002-ci ildə Sloveniyada Ümumdünya Şahmat Olimpiadasında öz taxtasında gümüş medala layiq görülmüşdür.\n2003-cü ildə Naxçıvanda 20 yaşadək qızlar arasında Dünya birinciliyinin bürünc mükafatçısı olmuşdur.\n2009 və 2014-cü illərdə Sumqayıt Bələdiyyəsinə üzv seçilmişdir. Sumqayıt Bələdiyyəsinin 21 yanvar 2015-ci il tarixli iclasının qərarı ilə Sumqayıt Bələdiyyəsinin sədr müavini seçilmişdir. 2019-cu ildə yenidən Sumqayıt Bələdiyyəsinin üzvü seçilib.\nFəxrəddin Ağarəhim oğlu Rəhimov\nFəxrəddin Ağarəhim oğlu Rəhimov 1951-cı il fevral ayının 8-də Lənkəran rayonunun Vilvan kəndində anadan olmuşdur. 1976-cı ildə D.Bünyadzadə adına Azərbaycan Xalq Təsərrüfatı İnstitutunu bitirmiş və statistika ixtisasına yiyələnmişdir.\n1973-cü ildə “Sintezkauçuk” zavodunda ictimai iaşə trestində bufetçi, 1978-ci ildən isə “Sintezkauçuk” zavodunda Fəhlə Təchizatı Idarəsinin rəisi vəzifəsində işləmişdir.\n1990-1995-ci illərdə Sumqayıt Xalq Deputatları Sovetinin deputatı olmuşdur.\n2004 və 2009-cu illərdə Sumqayıt Bələdiyyəsinin üzvü seçilmişdir. Hal-hazırda yerli iqtisadi inkişaf məsələləri komissiyasının sədridir.\nSalmanov Yusif Zahid oğlu\nSalmanov Yusif Zahid oğlu 15 fevral 1951-ci ildə Əlı Bayramlı rayonunun Moranlı kəndində anadan olmuşdur. 1982-ci ildə Azərbaycan Dövlət Universitetinin tarix fakültəsini bitirmişdir. 1990-cı ilin fevralından Sumqayıt şəhər 49 saylı Texniki peşə məktəbində usta və müəllim, Sabirabad rayonunun kənd məktəbində müəllim, Sabirabad rayon Partiya komitəsində təlimatçı, Muğan kolxoz Partiya komitəsinin katibi, daha sonra isə Sumqayıt şəhərinin 28 və 4 saylı orta məktəblərində tarix müəllimi işləmişdir. 1998-2006-cı illərdə qısa fasilələrlə Azərbaycan Xalq Cəbhəsi Partiyası Sumqayıt şəhər şöbəsinin sədri olmuşdur. 1989-1992-ci illərdə AXC Ali Məclisinin üzvü və Ali Məclis sədrinin müavini seçilmişdir. 1999-cu il dekabrın 12-də bələdiyyə seçkilər zamanı AXCP Sumqayıt şəhər şöbəsi tərəfindən namizədliyi irəli sürülərək, Sumqayıt şəhər bələdiyyəsinə üzv seçilmiş, Bələdiyyənin yerli xidmət məsələləri üzrə daimi komissiyasının sədri vəzifəsində çalışmışdır.\n2006-cı ildən 2012-ci ilin 31 dekabrınadək “Vətəndaş Həmrəyliyi” Partiyasının (VHP) Sumqayıt şəhər təşkilatının sədri olmuşdur. 2006-cı ildən həmin partiyanın Siyasi şurasının üzvü, 02.01.2013-cü ildən isə sədr müavinidir.\n2009-2014-cü illərdə Sumqayıt Bələdiyyəsinə üzv və “yerli ekologiya məsələləri” komissiyasının sədri seçilmişdir. 23 dekabr 2014-cü il tarixində yenidən Sumqayıt Bələdiyyəsinə üzv seçilmişdir.\nHüseynov Ramiz Gülmalı oğlu\nHüseynov Ramiz Gülmalı oğlu 24.06.1950-ci ildə Qubadlı rayonunda anadan olmuşdur. Sumqayıt şəhər 12 sayl orta məktəbi, 1979-cu ildə isə Moskvada Ümumittifaq Yeyinti Sənayesi İnstitutunu bitirmişdir. Əmək fəaliyyətinə 1968-ci ildə ictimai iaşə müəssəsində başlamışdır. 1979-cu ildə Bakı şəhər 2 saylı Çörək kombinatında təchizat şöbəsinin müdiri vəzifəsində başlamış, 1993-1999-cü illərdə isə Gömrük komitəsində böyük inspektor vəzifəsində işləmişdir. 1999-cu ildən 2012-ci ilə qədər Əmlak komitəsində şöbə müdiri vəzifəsində çalışmışdır.\n23 dekabr 2014-ci ildə Sumqayıt Bələdiyyəsinə üzv seçilmişdir.\nCavadov İlqar Abbas oğlu\nCavadov İlqar Abbas oğlu 16 iyul 1967-ci ildə Sumqayıt şəhərində anadan olmuşdur. 1985-ci ildə Sumqayıt şəhər 10 saylı orta məktəbini, daha sonra isə “Odlar Yurdu” Universitetinin hüquq fakültəsini bitirmişdir. Əmək fəaliyyətinə 1989-cu ildə başlamışdır. 1994-cü ildən 2014-cü ilə qədər Dövlət orqanında çalışımışdır. 2014-cü ildən “Bərəkət-2014” firmasında sahibkar kimi fəaliyyət göstərir. 23 dekabr 2014-ci ildə Sumqayıt Bələdiyyəsinin üzvü seçilmişdir.\nAbasov Emil Tofiq oğlu\nAbasov Emil Tofiq oğlu 1976-cı il yanvarın 19-da Sumqayıt şəhərində anadan olmuşdur. Orta təhsilini Sumqayıt şəhəri 27 saylı orta məktəbdə aldıqdan sonra 1992-1998- ci illərdə Türkiyə Respublikası Ankara Universitetinin siyasi elmlər fakultəsinin dövlət idarəçiliyi ixtisası üzrə ali təhsil almışdır. 2001-2004-cü illərdə Azərbaycan Respublikası Prezidenti yanında Dövlət İdarəçilik Akademyasının dövlət və bələdiyyə idarəçiliyi ixtisası üzrə müdavim olmuş, ABŞ-ın Beynəlxalq Respublikaçılar və Milli Demokratiya İnistitutunun, digər beynəlxalq təşkilatların diplom və sertifikatlarına layiq görülmüşdür.1999-cu ildən Yeni Azərbaycan Partiyasının üzvüdür. 2005-ci ildən Yeni Azərbaycan Partiyası Gənclər Birliyi İdarə Heyətinin üzvüdür. 2000- ci ildən Yeni Azərbaycan Partiyası İcra Katibliyinin baş təlimatçısıdır.\n2009 və 2014-cü illərdə Sumqayıt Bələdiyyəsinə üzv seçilmişdir. Hal-hazırda hüquq məsələləri komissiyasının sədridir.\nƏsədоv Sultаn Misirоğlu\nHəsənovMusa Süleyman oğlu\nAdıgözəlzadə Orxan Elşad oğlu\nCavadovİlqar Abbas oğlu\nCəlalzadə Bənövşə Mehdi qızı\nƏliyeva İlahə Arif qızı\nHüseynovRamiz Gülmalı oğlu\nMəmmədov Fərid Xalid oğlu\nMehdiyeva Nərmin Kamran qızı\nNovruzlu Yusif Əmrah oğlu\nQasımov Azər Məhərrəm oğlu\nŞahbalayev Zaur Teymur oğlu\nRüstəmova Gülşən Tahir qızı


Dünyanın gözlədiyi xəbər gəldi! - PEYVƏND TAPILDI! - Hürriyyət\nEv Dünya Dünyanın gözlədiyi xəbər gəldi! – PEYVƏND TAPILDI!\nDünyanın gözlədiyi xəbər gəldi! – PEYVƏND TAPILDI!\n11:53 - 25 Fevral, 2020\nHurriyyet.org xəbər verir ki, Çinin Vuhan şəhərində meydana çıxan və dünyada sürətlə yayılan ölümcül epidemiya olan koronavirusla bağlı xoş xəbər yayılıb. Çindən gələn son xəbərdə koronavirusun peyvəndinin tapıldığı iddia edilir.\nÇinin Rusiyadakı səfiri Çjan Hanhuey Rusiya mətbuatına açılamasında koronavirusun peyvəndinin tapıldığını, lakin meydana çıxarılması üçün axırıncı testlərin aparılmasının gözlənildiyini bildirib: “Çindəki elm adamlarımızın tapdıqları dərman öz təsirini isbat edib və testlər uğurla davam edir”.\nDərmanla bağlı işlərin son məhrələsinin qısa müddətdə bitirlməsi nəzərdə tutulur və fevral ayının axırına qədər Çinin bütün şəhərlərində həyatın öz normal axarına düşəcəyi gözlənilir. Virusun yayıldığı mərkəzdə isə həyatın mart ayına qədər öz yoluna düşməsi gözlənilir.\nQeyd edək ki, ABŞ prezidenti Donald Tramp da öz çıxışlarının birində koronavirus epidemiyasının aprel ayına qədər davam edəcəyini bildirmişdi: “Apreldə havaların isinməsi ilə koronavirusun da axırı çatmış olacaq”.\nƏvvəlki məqalə“Azərbaycanda Türkiyə hərbi bazasının yardılması zəruridir” – MƏHƏMMƏD ƏSƏDULLAZADƏ\nNövbəti məqalədə“İNKAR ETSƏLƏR DƏ…” – Ərdoğan Rusiyadan danışdı


İSTAD Qənirə Paşayevanı mükafatlandırdı » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n00:43 Cümə Axşamı, 21 Iyun 2018\nİSTAD Qənirə Paşayevanı mükafatlandırdı\nİSTAD millət vəkili Q.Paşayevanı Türk Dünyası birliyi istiqamətindəki fəaliyyətindən dolayı mükafatlandırıb.\nMillət vəkili, Avrasiya Beynəlxalq Araşdırmalar İnstitutu İB-nin rəhbəri Qənirə Paşayevaya qardaş Türkiyənin İSTAD təşkilatı tərəfindən Türkiyə-Azərbaycan qardaşlığı və Türk Dünyasının birliyi üçün vermiş olduğu xidmətlərindən dolayı mükafatlandırıb. Mükafatı, Onur belgesini millət vəkili Q.Paşayevaya İSTAD-ın sədri Səfər Karakoyunlu təqdim edib. Mükafat üçün təşəkkürünü ifadə edən millət vəkili Q.Paşayeva bundan sonra da fəaliyyətində Türkiyə-Azərbaycan qardaşlığı və Türk Dünyasının birliyi üçün səylərini davam etdirəcəyini bildirib. Qardaş Türkiyədən gəlmiş və Azərbaycanın Türkiyədə daha geniş tanıdılmasında, Qarabağ həqiqətlərinin yayılmasında fəal olan İSTAD təşkilatının sədri Səfər Karakoyunlunun rəhbərlik etdiyi 17 nəfərlik nümayəndə heyəti Azərbaycana səfərləri çərçivəsində millət vəkili, Avrasiya Beynəlxalq Araşdırmalar İnstitutu İB-nin rəhbəri Qənirə Paşayeva ilə görüşüblər. İSTAD sədri Səfər Karakoyunlu və nümayəndə heyəti üzvləri "özümüzü burada öz Vətənimizdəki kimi hiss edirik, biz bir millətin iki dövlətiyik", - deyiblər. Türkiyə nümayəndə heyətinə ölkəmizin tarixi, mədəniyyəti, Qarabağ, Xocalı soyqırımı həqiqətləri ilə bağlı geniş məlumatlar verən millət vəkili Qənirə Paşayeva Azərbaycan-Türkiyə münasibətlərinin daha da inkişafı istiqamətində, özəlliklə gənc nəsillərimizə ortaq tarix, mədəniyyətimizin öyrədilməsinin vacibliyi ilə bağlı da geniş müzakirələr aparıb.\nMillət vəkili Qənirə Paşayeva İSTAD təşkilatının üzvləri ilə görüşdə topluma örnək olaraq bugünki və gələcək nəsillərə birlik və bərabərliyimizin nə qədər vacib və önəmli olduğunu daha çox anlatmalıyıq deyib:"Bunun üçün isə ilk növbədə biz biri-birimizi daha yaxından tanımalıyıq, ortaq tariximizi, köklərimizi, mədəniyyətimizi, ədəbiyyatımızı, musiqimizi, keçmiş və bu günümüzü, problemlərimizi, gələcəyə baxışlarımızı gənclərimizin daha yaxşı bilməsinə çalışmalıyıq". Azərbaycanın və Türk dünyasının ən böyük problemlərindən olan Qarabağ problemindən, Ermənistanın Azərbaycan torpaqlarının 20 faizini işğal altında saxlamasından, törətdiyi vandalizm aktlarından, Xocalı Soyqırımından da danışaraq bildirib ki, harada doğulmasından və harada yaşamasından asılı olmayaraq hər bir Türk insanı Qarabağ həqiqətlərinin dünyaya çatdırılması üçün çalışmalıdır.\nBir türk xalqının, toplumunun problemi, bütün türk xalqlarının ortaq problemidir. Ona görə də Türk dünyasıyla bağlı məsələlərdə bir-birimizə hər zaman böyük dəstək olmalıyıq. Bu məsələdə qeyri-hökumət təşkilatlarının üzərinə çox böyük missiya düşdüyünü xüsusi vurğulayan millət vəkili Qənirə Paşayeva onları daha fəal olmağa çağırıb. İSTAD təşkilatının sədri Səfər Karakoyunlunun rəhbərlik etdiyi 17 nəfərlik nümayəndə heyətinin üzvləri Azərbaycanı görməkdən, keçirilən görüş və tədbirlərdən çox məmnun olduqlarını və böyük təəssüratla dönəcəklərini və Türkiyədə Azərbaycanla bağlı, Qarabağ həqiqətlərinin daha geniş yayılması istiqamətində fəaliyyətlərini daha da genişləndirəcəklərini deyiblər. Müxtəlif layihələr və təkliflər əsasında geniş müzakirələr aparılıb. Görüşün sonunda millət vəkili Q.Paşayeva görüş iştirakçılarına Azərbaycan, onun tarixi, mədəniyyəti ilə bağlı materialları hədiyyə edib.


Ayxan Abbasov onları tək qoymayan azarkeşlərə təşəkkür etdi və söz verdi: "Bu gün rəqiblə də mübarizə apardıq, küləklə də" - Sport24.Az\nAyxan Abbasov onları tək qoymayan azarkeşlərə təşəkkür etdi və söz verdi: "Bu gün rəqiblə də mübarizə apardıq, küləklə də"\nTarix: 2019-09-21 19:55\n"Sumqayıt"ın baş məşqçisi Ayxan Abbasov Azərbaycan Premyer Liqasının V turunda "Sabah"a evdə 1:0 hesabıyla qalib gəldikləri görüşdən sonra mətbuat konfransı keçirib. Sport24.az xəbər verir ki, gənc mütəxəssis öncə görüşü dəyərləndirib.\n- Bu gün ilk öncə soyuq havada bizi dəstəkləyən azarkeşlərimizə təşəkkür edirəm. Bizi tək buraxmadılar, onlara ehtiyacımız var idi. Əsl azarkeş olduqlarını nümayiş etdirdilər. Digər tərəfdən, futbolçularımıza təşəkkür edirəm. Önəmli həftə idi. Haqsız xal itkilərimiz olmasaydı, bu gün bəlkə başqa yerdə ola bilərdik. Futboçularda o inamı, istəyi görürdüm. Yaxşı qalibiyyət oldu. Hava şəraitnə baxmayaraq, komandamız yaxşı, istəkli oyunla 3 xalı qazandı. Yenə sözümün üstündə dururam ki, bizə ilk gündən çətin olacaq. Qarşımıza şərt qoyulub ki, gənc futbolçulara şans vermək, onları yetişdirmək lazımdı. Bunun üzərində çalışırıq. Digər klublardan fərqli bizdə oyunçu seçimi azdı. Sabah məğlubiyyət ola bilər, onda günahkar mən olacam. Ancaq söz verirəm ki, "Sumqayıt" əzmkar komanda olacaq.\n- Rəqibə qarşı oynamaq çətin idi, yoxsa küləyə?\n- Sumqayıtda bu havaya öyrəşmişik, bu, birinci dəfə deyi. Bizi sevindirən odur ki, ikinci hisədə küləyə qarşı oynadanda, bu dəfə uduzmadıq. Ancaq bunadək "Neftçi" və "Səbail"lə matçlarda ilk hissədə üstün olsaq da, ikinci hissədə buraxdığımız qolla yenilmişdik. Bunu nəzərə alaraq, futbolçularımıza fasilədən sonra hücum etməyi tapşırmışdım. Belə çətin şəraitdə olsa belə 4-5 qol imkanımız oldu. Rəqiblə də mübarizə apardıq, küləklə də. "Sabah"ın da durumu bəllidi. Onlara da qələbə lazım idi ki, bu da bizə çətinlik yaradırdı.


Adalet.az | "BİR ŞAİR AYRILIR MİNGƏÇEVİRDƏN..." Adalet.az | "BİR ŞAİR AYRILIR MİNGƏÇEVİRDƏN..." Adalet.az | Ədalət -\n"BİR ŞAİR AYRILIR MİNGƏÇEVİRDƏN..."\n7154 | 2017-09-15 00:28\nRamiz İsmayılovun şeirləri barəsində düşündüklərim\nÖncədən deyim ki, Ramiz müəllimlə məni tanış edən çox hörmətli ziyalımız, dəyərli şairimiz, qaçqınlıq həyatının ağrı-acısını canına-qanına hopdurmuş və AYB-nin Mingəçevir bölməsinə rəhbərlik edən İsmayıl İmanzadə olub. Hələ bir il bundan öncə redaksiyamıza gələrkən mən İsmayıl müəllimin yanında üz-gözündən nur tökülən orta yaşlı bir nəfəri də gördüm. Doğrusu, bu insanın görkəmi və bir də xüsusilə İsmayıl müəllimlə birlikdə olması məndə belə bir fikir yaratdı ki, ilk dəfə gördüyüm bu İnsan da mütləq ədəbiyyat adamı olacaq. Ən azından ədəbiyyat müəllimi.\nTəxminimdə yanılmamışdım. İsmayıl müəllimin təqdim etdiyi Ramiz Məmməd oğlu İsmayılov həqiqətən söz adamı idi. Özü də Gədəbəyin Kiçik Qaramurad kəndində doğulmuşdu. Gözünü açıb saz, söz görüb dinləmişdi. Və beləcə də könlünü sözə vermişdi. Amma son dərəcə təvazökar olduğundan könül pıçıltılarını dövrü mətbuata çox seyrək təqdim edib. Doğrudur, 1965-ci ildən mətbuatda çıxış edən Ramiz Məmmədoğlu 4 kitab müəllifidir. Amma özü-özünü təbliğ etmək, özü-özünü diqqətə çatdırmaq yolunu tutmayıb. Məhz bu səbəbdən də başını aşağı salıb işilə, sözülə məşğul olan Ramiz müəllimi oxucular o qədər də yaxından tanımaq imkanı qazanmayıblar...\nBəli, bizi İsmayıl müəllim tanış elədi və onun söylədiyi xoş sözlər məndə Ramiz müəllimin şeirlərinə maraq hissini bir az da artırdı. Elə İsmayıl müəllimin yanındaca Ramiz müəllimdən bir neçə şeir götürdüm, oxudum və "Ədalət"in oxucularına təqdim etdim. O vaxtdan təqribən 9 ay keçibdi. Bugünlərdə iş otağımın qapısı önündə qarşılaşdıq onunla. Hal-xoş etdik, könül söhbətimiz bizə İsmayıl müəllimi də xatırlatdı. Və "Ədalət"i daim izlədiyini deyən Ramiz müəllim qəzetimizlə bağlı istəklərini də dilə gətirdi. Ayrılanda bir vaxtlar ondan xahiş etdiyim kitablarından ikisini avtoqraflarla mənə bağışladı. Həmin kitablardan biri belə adlanır: "Bir şair ayrılır Mingəçevirdən..."\nOxuyuram kitabı. Ön sözünün müəllifi şair Fəxrəddin Əziz olan kitab bir neçə bölmədən ibarətdir. Bu bölmələr şeirlərin ovqatına, mövzusuna görə, bir-birindən fərqlənir. Amma hamısının əsas mayəsi səmimiyyətdi. Elə bir səmimiyyət ki, onu şeirin ilk misralarından duymaq, hiss etmək mümkündü. Məsələn, "Sevindi" şeirində olduğu kimi.\nŞair qonaq gəldi doğma kəndinə,\nQonaq da sevindi, el də sevindi.\nÖpüşdü, görüşdü camaat ilə,\nDodaq da sevindi, dil də sevindi.\nAldı bir körpəni qolları üstə,\nQımışdı üzünə dodağı püstə.\nQızıgül bitmişdi yaqağı üstə,\nYanaq da sevindi, gül də sevindi.\nGetdi nişana da, getdi toya da,\nQonaq oldu şərbətə də, çaya da.\nXınalı kəkliklər daşda, qayada,\nYaşılbaş sonalar göldə sevindi.\nAşıq Ələsgərdən, Dilqəmdən dedi,\nLeliydən, Məcnundan, Kərəmdən dedi.\nHəm zildə oxudu, həm bəmdən dedi,\nSaz da, təzanə də, tel də sevindi.\nŞair şeir dedi, yerinə düşdü,\nEl-oba görüşün sehrinə düşdü.\nAy Ramiz, bu görüş nə xoş görüşdü,\nVərəq də, qələm də, dildə sevindi.\nŞeirdən göründüyü kimi, burda təkcə təəssürat yox, həm də bir mənzərə canlandırılıb. Yən şairin bu mövzunu qələmə almaqda əsas qayəsi el-obanın söz adamına, sənətə diqqətini, münasibətini ifadə etmək olur. Bununla yanaşı, şeirdə həm də şairin folklorumuza, söz yatırımımıza bələdçiliyi öz təsirini göstəribdi. Aydın olub ki, Ramiz müəllim sözün yatımını, düzümünü mükəmməl bilən qələm adamlarındandı. Kitabda qarşılaşdığım şeirlər arasında Məlahət Yusifqızına yazılmış ünvanlı misralar da dediyim həmin o səmimiyyətin yaxşı nümunələrindən biridi.\nSən od parçasısan, mən zəif qoram,\nBürüşmüş salxımda quruyub qoram.\nHanı o vaxtların köhlənlər yoran,\nBir mənzil başında gözləyəm səni.\nOdumu-közümü Tanrıdan istə,\nQızınsın istinə yaxşı da, pis də.\nSöz əhli yığılan ali məclisdə,\nBədnəzər gözündən gizləyəm səni.\nQurumuş piltəni yağdan ayırıb,\nBir naşı bağbanı bağdan ayırıb.\nTər şamama bilib-bağdan ayırıb,\nSənət bağçasında bəsləyəm səni.\nRamiz yuxu görüb yuxusu şirin,\nBir təmiz qəlbi var duyğusu şirin.\nŞair bacısına qayğısı şirin,\nUca zirvələrə səsləyəm səni.\nTəbii ki, Ramiz müəllimin mənə təqdim etdiyi kitabda toplanan şeirlərin əksəriyyəti qoşma, gəraylı və digər şeir növlərindən istifadə olunmaqla qələmə alınıb. Həmin şeirlərin də ruhundakı səmimiyyət və sevgi oxucuda təkcə xoş təəssürat yaratmır, həm də adama elə gəlir ki, o şeirləri nə vaxtsa dinləyib, nə vaxtsa oxuyub. Bu qənatə gəlmənin də mayəsində şeirlərdəki sadəlik, doğmalıqdı. Məsələn:\nRamiz Kərəm, sən də Əsli,\nQara Məlik yolu kəsdi.\nZülüm-zillət yetər bəsdi,\nSənə sevmək öyrədimmi?\nHəsrət gerçək, vüsal xəyal,\nAy insafsız, canımı al.\nQanım sənə olsun halal,\nDaha bir nümunə:\nRamiz anlayanı, duyanı sevər,\nYurdunda hər daşı, qayanı sevər.\nBir dəfə görməklə dünyanı sevər,\nQayıdıb yenidən gələsi deyil!\nBəli, "Bir şair ayrıldı Mingəçevirdən...." kitabında sözün dürüst mənasında könül pıçıltıları toplanıb. Mən bu pıçıltıları rahat, sakit bir guşədə dinləməyin nə qədər ruha xoş olacağını təxmin edərək içimdən o dağları, o ormanları və bir də ora dönəcəyimiz günləri keçirib fikrimi tamamlamaq istəyirəm.\nRamizəm, deyirəm sözün düzünü,\nNigaran qalaram illər uzunu.\nƏlim gəlməz kəsəm körpə quzunu,\nTəzə beçə balı kəsək dağlarda.\nRamiz müəllim, sözünüz də, sözə təslim etdiyiniz könlünüz də həmişə arzuladığınız şirinlikdə, səmimiyyətdə öz yolunu davm etdirsin. Qələminiz bu şeirlərin davamını yazmaqdan yorulmasın.


“Kişilər hesab edirdilər ki, bu, mənəviyyatsızlıqdır”: hamiləlik testi necə kəşf olundu? » AzadQadin.Az - Qadın İnformasiya Portalı\nBanu. | 8-12-2019, 21:00\n012-ci ildə "New York Times" qəzetində hamiləliklə bağlı ilk ev testləri haqqında məqalədə də öz adını görməyən Margaret başa düşür ki, bu haqda özü danışmalıdır.\nMəqalədə Margaret Crane-in BBC Witness-ə müsahibəsindən hissələr istifadə olunub.\nAxşam-axşam ŞAD XƏBƏR: Prezidentdən əhalini sevindirəcək ...\nXOŞ GƏLDİN, EY ORUC !!! ...\nMaraqlı statuslar ...\nCüməniz mübarək olsun ...


“AtaSığorta”nın filial direktoru: “regional filial olaraq öz komanda gücümüzü göstəririk” – MÜSAHİBƏ | AtaSığorta\n“AtaSığorta”nın filial direktoru: “regional filial olaraq öz komanda gücümüzü göstəririk” – MÜSAHİBƏ\nBu gündən etibarən FED.az biznes-maliyyə portalı “AtaSığorta” ASC ilə birgə “Regional Filiallarımızı Tanıdaq” adlı uzunmüddətli layihəyə start verib. Layihə çərçivəsində şirkətin regional filial müdirləri ilə maraqlı suallar əsasında müsahibələr təşkil olunacaq. Layihənin media tərəfdaşı FED.az saytıdır. Layihənin ilk müsahibi isə “AtaSığorta” ASC-nin QƏRB Filialının (Gəncə) direktoru Elnur Həsənovdur. Hörmətli Elnur müəllim, özünüz haqqında qısa məlumat vermənizi xahiş edirik . (təhsil və iş təcrübəsi)\nİlk öncə FED.az saytının rəhbərliyinə və kollektivinə təşəkkür edirəm və işlərində uğurlar arzulayıram. 2001-ci ildə Azərbaycan Dövlət Aqrar Universitetinin İqtisadiyyat və İdarəetmə fakultəsini bitirmişəm. Sonra Azərbaycan Silahlı Qüvvələrində xidmət etmişəm. İş fəliyyətimi Gəncə şəhərində bir sıra şirkət və təşkilatlarda başlayıb davam etdirmişəm. Sığorta sektorunda fəaliyyətimə 2008-ci ildə MBASK şirkətində başlamışam. 2012-ci ildən “AtaSığorta” ASC-də işləyirəm.\nQərb filialı (Gəncə) nə vaxtdan fəaliyyət göstərir (işçi sayı, göstərdiyi xidmətlər) və region əhalisinə daha çox hansı məhsullar təqdim edilir?\nFilial 2012-ci ildən fəaliyyət göstərir. Filialda 8 nəfər əməkdaş çalışır. Ümumiyyətlə şirkətimiz 30 növ - 26 könüllü və 4 icbari növ üzrə sığorta xidmətləri təqdim edir. Şirkətin təqdim etdiyi əsas sığorta növləri arasında əmlak sığortası, nəqliyyat vasitələrinin sığortası, nəqliyyat vasitələri sahiblərinin mülki məsuliyyətinin icbari və könüllü sığortası, sürücü və sərnişinlərin bədbəxt hadisələrdən sığortası, üçüncü şəxslər qarşısında mülki məsuliyyətin sığortası, yüklərin sığortası, inşaat sığortası, işəgötürənin məsuliyyətinin sığortası, tibbi sığorta, fərdi qəza sığortası, və s. vardır. Regionlarda əsas icbari növlər, könüllü növlərdən isə kasko sığorta, səfər sığortası və yük sığortası kimi məhsulların satışını daha aktiv həyata keçiririk.\nRegionda sizin filialınızı digərlərindən fərqləndirən nədir?\nƏslində bu fərqi müştərilər daha çox ayıra bilir. Amma biz regional filial olaraq öz komanda gücümüzü göstəririk və hər zaman göstərdiyimiz xidmətin keyfiyyətinin üzərində işləməklə müştəri məmnunluğunun artırılması istiqamətində işləri davamlı şəkildə aparırıq.\nBir haşiyəyə çıxmaq istəyirəm ki, Ali Baş Komandan Cənab İlham Əliyevin rəhbərliyi altında torpaqlarımızın azad olunması istiqamətində artıq ordumuz işğal olunmuş ərazilərimizi azad edərək irəliləyir. Azğın və aciz durumda olan terrorçu Ermənistan hakimiyyəti məğlubiyyəti qəbul edə bilməyib ölkənin ikinci böyük şəhəri olan Gəncə şəhərinə qadağan olumnuş ballistik raketlə bir neçə dəfə hücum etmişdir. Bu hadisələrdən ciddi zərər çəkən əməkdaşımız Rail Tağıyevin ailəsi də vardır. Hətta ofisimizin bütün şüşə və pəncərələri darmadağın idi, amma biz həmin gün əzmlə, həvəslə tam fəaliyyət göstərdik. Necə deyirlər, biz qorxmuruq əksinə döyüş ruhundayıq. İnşAllah qələbə bizimlədir.\nElnur müəllim, yəqin ki, məhsulların satışı ilə yanaşı filialda sığora hadisələrin tənzimlənməsi işini də həyata keçirirsiniz. İlin əvvəlindən indiyədək ən maraqlı sığorta hadisəsi ilə bağlı məlumat verə bilərsiniz?\nƏlbəttə, bu bizim əsas öhdəliklərimizdən biridir, bu xidməti tam məsuliyyətlə və layiqincə yerinə yetiririk. Filal olaraq bu xidməti o dərəcədə yüksək səviyyədə yerinə yetiririk ki, zərərçəkən müştərilər sığorta müqavilələrinin yeniləməsi zamanı bizə müraciət edir. İlin əvvəlindən indiyədək ən maraqlı sığorta hadisəsi ilə bağlı isə bir neçə dəfə yolda gedərkən sığorta hadisəsi ilə rastlaşmışam, yəni məni saxlayıblar “Budur, gəldi sığorta” deyiblər. Mən də avtomobildən düşüb yoxlamışam ki, nəqliyyat vasitələri hansı sığorta şirkətinə məxsusdur və maarifləndirib, istiqamət verib sağollaşıb getmişəm. Hətta öz mobil nömrəmidə vermişəm ki, nə sualınız olsa müraciət edə bilərsiniz. Belə maraqlı hadisələr olur.\nMüştəri portfelinin daha da genişləndirilməsi istiqamətində region əhalisi arasında hansı maarifləndirmə işlərini həyata keçirisiniz?\nMüştəri portfelinin daha da genişləndirilməsi istiqamətində region əhalisi arasında tez-tez buklet və maarifləndirici materiallar paylayırıq, Universitetlərdə bir neçə dəfə tələbələr arasında və ictimai tədbirlərdə aktiv fəaliyyət göstərərək həm şirkətimizi tanıdır, həm də sığorta məhsulları haqqında əhaliyə məlumat veririk.


ОPEK Azərbaycanda neft hasilatı həcmlərinin stabilləşəcəyini proqnozlaşdırır\nEnergetika 8 Noyabr 2013 17:40 (UTC+04:00)\nAzərbaycan, Bakı, 8 noyabr /Trend, müxbir E.İsmayılov/\nOPEK-in proqnozlarına görə, Azərbaycanda neft və qaz-kondensat hasilatı 2015-ci ildən 2018-ci ilədək sutkada bir milyon barel həcmində olmaqla sabit səviyyədə qalacaq. Trend-in məlumatına görə, bu barədə OPEK-in saytında dərc olunan illik neft hasilatı icmalında deyilir.\nHesabatda qeyd olunur ki, Azərbaycanda iri karbohidrogen hövzəsi Xəzərdə offşor zonada yerləşir:\n"2010-cu ildə maye karbohidrogen hasilatının sutkalıq 1,07 milyon barel həcminə çatan Azərbaycan istehsalın azalmasına şahidlik edib. Belə ki, OPEK-in hesabatına görə, 2011-ci ildə bu göstərici sutkada 0,95 milyon barel, 2012-ci ildə isə 0,9 milyon barel olub".\n2013-cü ildə OPEK ölkədə neft və qaz-kondensat hasilatının sutkada 0,85 milyon barelə yaxın, 2014-cü ildə isə 0,9 milyon barel səviyyəsində olacağını proqnozlaşdırır.\n2013-cü ildə neft və qaz-kondensat hasilatı həcminin azalacağı ehtimalına baxmayaraq, OPEK 2015-ci ildən 2018-ci ilədək maye karbohidrogen hasilatının sutkada bir milyon barelə qədər artacağını proqnozlaşdırır.\nneft və qaz-kondensat


Moskvada siyasi məhbuslara azadlıq tələb edilir\n2021, 01 Avqust, bazar, Bakı vaxtı 16:00\nMoskva şəhər duması qarşısında aksiya, arxiv foto\nSentyabrın 29-da Moskvada Siyasi məhbusların azad olunması tələbi razılaşdırılmış mitinq başlayıb.\nSaxarov prospektində keçirilən aksiyanın əsas şüarı "Azad et!" dir. Rusiya Libertarian Partiyasının təşkil etdiyi aksiya siyasi partiya nümayəndələri ilə yanaşı, vətəndaş cəmiyyəti nümayəndələri və həmçinin mədəniyyət adamları da dəvət edilib.\nBu mitinqə qədər Moskvada prezident administrasiyası qarşısında "Moskva işi" məhbuslarının azad olunması tələbi ilə təkadamlıq aksiyalar keçirilib. Şənbə günü belə bir aksiyanı Korrupsiyaya qarşı mübarizə Fondunun rəhbəri Aleksey Navalniy keçirib.


VƏ BİR TƏBƏSSÜM – Dini Kitabxana\nMÜƏLLİF: Fatimə Rəhbər\nƏnzəli-Rəşt marşrutu üzrə işləyən taksidə oturmuşam. Köhnə bir Pride avtomobilidir. Sağdakı sərnişin rahat oturub, mənsə atılıb-düşürəm. Hər dəfə tramplindən keçəndə elə bilirəm ki, ayağım asfalt üzərində sürünür.\nGünəş göz çıxarsa da, ilk dəfədir 35 km-lik bu yolun uzanmasını arzulayıram. Ancaq deyəsən, sürücü ayağını qazdan götürmək istəmir.\nMüğənni Salar Əqilinin səsi maşını başına alıb; hicran gecəsindən, yarın ayrılığından oxuyur. Başqa vaxt olsaydı, bəlkə də dodaqaltı onunla zümzümə edərdim, amma indi sözlər qulağıma çatar-çatmaz yadımdan çıxır. Bütün diqqətim bir saat sonrakı görüşümdədir: Şəhid Babək Nurinin atasıyla ilk görüş.\n← Həzrət Zeynəb (s) və Ərbəin Bu, mənim oğlumdur →


YAP üzvlərinin sayı 498 mini keçib\nYanvarın 29-da Yeni Azərbaycan Partiyası (YAP) İdarə Heyətinin növbəti iclası keçirilmişdir.\nİclasda bildirilib ki, 2009-ci ildə partiyaya 29 777 nəfər üzv qəbul olunmuş və 2010-cu il yanvarın 1-nə YAP üzvlərinin ümumi sayı 498 462 nəfərə çatmışdır. Qeyd olunmuşdur ki, partiya sıralarında gənclərin xüsusi çəkisi getdikcə artmış və 2009-ci ildə YAP-a qəbul olunanların 49,7 faizini gənc nəslin nümayəndələri təşkil etmişlər. Bütövlükdə partiya üzvlərinin 39,3 faizini, yəni 196 340 nəfərini gənclər, 43,5 faizini, yəni 217 243 nəfərini isə qadınlar təşkil etmişdir.\nYAP İdarə Heyətinin iclasında partiyanın maliyyə hesabatı müzakirə və təsdiq edilmişdir. Hesabatda bildirilir ki, 2009-cu ildə YAP-ın üzvlük haqlarından cəmi mədaxili 2 milyon 915 min 505 manat, partiyanın ümumi xərcləri 2 milyon 374 min 176 manat olub.\nBunun da 1 milyon 426 min 587 manatını YAP icra katibliyində, şəhər və rayon təşkilatlarında çalışan əməkdaşların əmək haqqı fondu təşkil etmişdir. 324 min 107 manat partiya tədbirlərinin maliyyələşməsinə və ezamiyyət xərclərinə, 33 min 290 manat partiya vəsiqələrinin hazırlanmasına, 190 min 453 manat inventar və dəftərxana ləvazimatlarının alınmasına, 106 min 376 manat cari təmir və özəlləşdirmə xərclərinə, 172 min 89 manat kommunal xərclərə, bank və rabitə xidmətlərinə, 93 min 995 manat avtomobillərə texniki xidmətə, 12 min 428 manat həmkarlar ittifaqlarına ödənişə sərf edilmişdir. Digər xərclər 14 min 851 manat olmuşdur. Partiyanın mərkəzi və yerli təşkilatlarının hesabında 541 min 329 manat qalmışdır.


ATMU-nun 2 tələbəsi AFR-nın Yade Tətbiqi Elmlər Universitetində - Unikal.org\nUnikal.org ATMU-nin mətbuat xidmətinə istinadla xəbər verir ki, hər iki tələbə təhsil müddətində 3000 avro məbləğində təqaüd alacaq. Uyğun təhsil təqaüdü tələbələrin yerləşmə, nəqliyyat və qidalanma xərcləri üçün nəzərdə tutulub.\nATMU və Yade Tətbiqi Elmlər Universiteti arasında 10 ildən çox dövrü aşan ikitərəfli əməkdaşlıq çərçivəsində indiyədək ATMU tələbələrindən təxminən 40 nəfər adıkeçən tərəfdaş universitetdə mübadilə tələbə statusunda təhsil alıb. Eyni zamanda hər il müəyyən sayda ATMU tələbəsi Yade Tətbiqi Elmlər Universiteti (TEU) tərəfindən təşkil edilən yay məktəbinin iştirakçısı olub. Əfsuslar olsun ki, bu il keçirilməsi nəzərdə tutulan Beynəlxalq Yay Məktəbi məlum qlobal pandemiya səbəbindən təxirə salınıb.\nATMU-da ikili diplom proqramının davamlılığını şərtləndirən təhsil müstəvisində Yade Tətbiqi Elmlər Universiteti ilə də ikili diplom üzrə tərəfdaşlığın gücləndirilməsi başlıca hədəf seçilib.


İnsanın mənşəyi haqqında antik ideyalar | Fəlsəfə | Kayzen\nVarlıq haqqında (ontologiya), idrak haqqında (qnoseologiya) təlimlərində insan problemi, xüsusilə onun mənşəyi, mahiyyəti, təbiətdə tutduğu yeri, cəmiyyətdə rolu məsələləri fundamental fəlsəfi problemlərdən biri kimi nəzərdən keçirilir. Fəlsəfə meydana gələndən bu günə qədər insan onun diqqət mərkəzində olmuşdur. Bu gün artıq digər elmlər də (psixologiya, təbabət, pedaqoqika və s.) insan fəaliyyətinin bu və ya digər cəhətini öyrənməkdədir. Təəssüf hissi ilə qeyd etmək lazımdır ki, müasir elm necə inkişaf edirsə– etsin, insan, onun mənşəyi və mahiyyəti məsələlərində hələ də sirli cəhətlər çoxdur. Əslində təkzibedilməz fakt və arqumentlərlə bəşəriyyətin təşəkkülünün tarixdən əvvəlki dövrünü izah etməyə qadir olan elə bir nəzəriyyə hələ də yaranmamışdır. İnsan haqqında mövcud təsəvvürlər başlıca olaraq hipotez və fərziyyələrə əsaslanır. Lakin buna qətiyyən təəccüb etmək lazım deyildir. Çünki dünya o cümlədən insan haqqında müasir elmi təsəvvürlər 300– 400 il bundan əvvəl formalaşmağa başlamışdır. Bu isə bəşəriyyətin çoxəsrlik tarixində bir ana bərabərdir. Ancaq bütün bunlara baxmayaraq, insanın təbiətinin fəlsəfi izahı ümumnəzəri səviyyədə kifayət qədər inandırıcıdır və gediləcək yolun istiqamətini düzgün müəyyən edir. İnsan haqqında ilk ideyalar fəlsəfə meydana gəlməmişdən əvvəl olmuşdur. Bu barədə bizə gəlib çatan miflər və ibtidai dini təsəvvürlər çoxlu məlumat verir. Antik dövr mütəfəkkirləri– Qədim Hindistanda, Çində, Yunanıstanda insana kosmosun bir hissəsi, hardasa zamandan kənarda təbiətin «nizamı», «qaydası» kimi çıxış edən, özündə dünyanın ilk əsaslarını– suyu, odu, havanı, torpağı, efiri birləşdirən varlıq kimi baxırdılar. Sonra struktur baxımından Platonda qeyd edildiyi kimi, insan ruh və bədəndən ibarət hesab olunurdu. Aristotel isə iki– ruh və bədəni bir reallığı təşkil edən kimi təsvir etmişdir.\nƏnənəvi olaraq Hind və Çin mütəfəkkirlərinin rolunu azaltmadan insan haqqında təlimi yaradan ilk filosof kimi Sokratın (b.er.əv.470– 399) olduğu göstərilir. Onun sələfləri və müasirləri, məsələn, sofistlər insan probleminə mühüm əhəmiyyət verməklərinə baxmayaraq, ilk dəfə olaraq Sokrat, Siseronun şəhadətinə görə, antik müdriklərin hamısından əvvəl fəlsəfəni və kosmik problematikanı yerə endirdi, şəhərlərə və digər insan məskənlərinə diqqət artırıldı, vətəndaşları, hər şeydən əvvəl öz həyatı, zövqü, xeyir və şər haqqında düşünməyə məcbur etdi. Sokrat əsas diqqəti insanın daxili həyatına vermişdir. Sokratın fikrincə, müdriklərin məşğul olduğu ali fəaliyyət səviyyəsi insanı öyrənməklə əlaqədar olmalıdır. Əgər onun sələflərini təbiətin nə olduğu, şeylərin sonuncu reallığının nə olduğu maraqlandırırdısa, Sokratı insanın mahiyyəti nədir, onun təbiəti və sonuncu reallığı nəylə bağlıdır sualları maraqlandırırdı. Sokrat insan anlayışını mənəviyyat səviyyəsinə, ruh haqqında təlim səviyyəsinə qədər məhdudlaşdırmasına baxmayaraq («insan– ruhdur» və «ruh– insandır»), tam əsasla təsdiq etmək olar ki, Sokratın ideyaları insanın mahiyyətinin sonrakı tədqiqlərinə güclü təsir göstərmişdir.\n9 avqust 2013, 21:31


Gənc alimlərin “Heydər Əliyev müasir Azərbaycan dövlətçiliyinin memarı” mövzusunda videokonfransı keçirilib\nAMEA-nın Torpaqşünaslıq və Aqrokimya İnstitutu ilə Gənc Alim və Mütəxəssislər Şurası tərəfindən ümummilli lider Heydər Əliyevin anadan olmasının 97-ci ildönümünə həsr edilən videokonfrans keçirilib.\n“Heydər Əliyev müasir Azərbaycan dövlətçiliyinin memarı” mövzusunda videokonfrans “Zoom” platforması üzərindən təşkil edilib.\nTədbirə moderatorluq edən institutun Gənc Alim və Mütəxəssislər Şurasının sədri Fərid Mustafayev bildirib ki, hazırda bütün bəşəriyyət üçün təhlükə yaradan koronavirus xəstəliyinin Azərbaycanda geniş yayılmasının qarşısının alınması üçün ölkə rəhbərliyi tərəfindən həyata keçirilən tədbirlər gənclərdə qürur hissi yaradıb. O, görülən qabaqlayıcı tədbirlər sayəsində tezliklə bu bəladan xilas olacağımıza əminliyini ifadə edib.\nF.Mustafayev konfransın mövzusunun vacibliyini vurğulayaraq qeyd edib ki, Azərbaycan xalqı onun taleyində və tarixində silinməz izlər qoymuş Heydər Əliyevi dərin ehtiramla xatırlayır. Heydər Əliyev siyasət aləminin patriarxı, tarixin gedişinə təsir göstərmək qüdrətinə malik yenilməz şəxsiyyət kimi səciyyələndirilir.\nSonra AMEA-nın Gənc Alim və Mütəxəssislər Şurasının sədri, f.ü.f.d., dos. Famin Salmanov “Heydər Əliyevin gənclər siyasəti” mövzusunda məruzə ilə çıxış edib. O, ulu öndər Heydər Əliyevin gənclərin elmi-ictimai fəaliyyətinin genişləndirilməsi, stimullaşdırılması, onların milli ruhda tərbiyələndirilməsi, ölkənin mədəni irsi və tarixinin mənimsənilməsi, təbliği istiqamətində mühüm işlər gördüyünü bildirib.\nAzərbaycan tarixinin Heydər Əliyev dövrünün ölkə həyatında əhəmiyyətini vurğulayan alim bildirib ki, dinamik inkişaf edən və ildən-ilə beynəlxalq nüfuzu yüksələn müasir Azərbaycanın müstəqillik dövründə əldə etdiyi bütün uğurların bünövrəsi dahi siyasətçi və görkəmli dövlət xadimi Heydər Əliyevin adı ilə bağlıdır.\nF.Salmanov ulu öndər H.Əliyev tərəfindən intellektual nəslin formalaşması istiqamətində ardıcıl addımların atıldığını söyləyib. Qeyd edib ki, onun zəngin dövlətçilik irsi gənclər üçün böyük nümunədir. Heydər Əliyevin şah əsəri olan müasir müstəqil Azərbaycan dövləti hər bir gənc üçün fəxr və qürur mənbəyidir.\nŞura sədri vurğulayıb ki, ölkəmizdə ümummilli lider Heydər Əliyevin əsasını qoyduğu dövlət gənclər siyasəti hazırda Prezident İlham Əliyev tərəfindən layiqincə davam etdirilir. O, xüsusən COVID-19 pandemiyasının respublikamızda yayılmasının qarşısının alınması üçün ölkə rəhbəri tərəfindən həyata keçirilən tədbirlərin təqdirəlayiq olduğunu, Azərbaycanda tətbiq edilən karantin rejimində akademiya gənclərinin də dövlət başçısının çağırışlarına həmrəylik nümayiş etdirdiyini bildirib.\nVideokonfransda Yeni Azərbaycan Partiyası (YAP) AMEA ərazi təşkilatının sədri, b.ü.f.d. Ulduzə Mehvalıyeva “Heydər Əliyev Yeni Azərbaycan Partiyasının qurucusu kimi” mövzusunda məruzə ilə çıxış edib. O, görkəmli şəxsiyyət Heydər Əliyevin bütün məsələlərə dövlət və dövlətçilik prinsiplərindən yanaşdığını, Azərbaycanın, eləcə də YAP-ın gələcəyini daim gənclərdə gördüyünü vurğulayıb.\nTədbirdə “Heydər Əliyevin hakimiyyəti dövründə Azərbaycan Respublikasının xarici siyasəti”, “Azərbaycan Heydər Əliyevin möhkəm təməl üzərində ucaltdığı bir abidədir”, “Ümummilli lider Heydər Əliyevin Azərbaycanda milli təhsil sisteminin formalaşması və inkişaf sahəsində xidmətləri”, “Heydər Əliyev və Nizami Gəncəvi irsi” mövzularında məruzələr dinlənilib.


Sağlam insanların əsgərlikdən yayınması kimləri varlandırır? - Meydan.TV\nCaption: Səfərbərlik və Hərbi Xidmətə Çağırış üzrə Dövlət Xidmətinin baş cərrah Elçin Abdullayev\nSağlam insanların əsgərlikdən yayınması kimləri varlandırır?\nArticle was updated on : 4 October 2019\n“Kiçik qardaşım Qarabağ müharibəsi şəhididir. O, 1992-ci ildə Ağdərə döyüşlərində həlak olub. Biz çox yaxşı bilirik şəhidə, vətən uğrunda canından keçənə olan münasibəti.\nOdur ki, ilk gündən oğlumun əsgərliyə getməsinin əleyhinə olmuşam. Düzü, özünün də marağı olmayıb. Yazıb-pozmağa meyillidir. Hərbi onun yeri deyil. Həm də hansı vətənə xidmət edəcəkdi? Əmisinə böyük hörmət qoydular, qaldı o?”\nFüzuli sakini yazıda adının getməməsini istəyir. Səbəb isə oğlunu hərbi xidmətdən saxlamaq üçün hərbi həkimə rüşvət verməsidir. Azərbaycan Respublikası Cinayət Məcəlləsinin 311-ci maddəsinə görə, rüşvət alma (passiv rüşvətxorluq) və 312-ci maddəsinə görə, rüşvət vermə (aktiv rüşvətxorluq) cinayətdir. Rüşvət almaya görə vətəndaş səkkiz ildən on iki ilədək müddətə azadlıqdan məhrum etmə; rüşvət verməyə görə isə səkkiz min manatdan on iki min manatadək miqdarda cərimə və ya dörd ildən səkkiz ilədək müddətə azadlıqdan məhrum etmə ilə cəzalandırılır.\nMüsahibimizin sözlərinə görə, oğlunu hərbi xidmətə göndərməmək üçün o, 8000 manat rüşvət verməli olub. Deyir, bu işlər vasitəçilər vasitəsilə görülür. Onlar deyirlər ki, alınan rüşvətin hamısı özlərinə qalmır, pulun çox hissəsi Elçin Abdullayevin baş cərrahı olduğu Səfərbərlik və Hərbi Xidmətə Çağırış üzrə Dövlət Xidmətinin baş ofisinə çatır.\n57 yaşlı Elçin Kərəm oğlu Abdullayev 2015-ci ildən Səfərbərlik Xidmətinin hərbi həkim komissiyasının baş cərrahıdır. Vəzifəyə keçdikdən sonra o və ailəsi dəyəri təxminən 500 000 manatla ölçülən mülklərə sahib olublar. Abdullayev bunu 30 ildən artıq həkim vəzifəsində çalışması ilə izah edir.\nAncaq onun hazırkı maaşı belə 1300 manatdan artıq deyil.\nQəhrəmanımız isə yeganə oğlunu 3 il əvvəl əsgərlikdən saxladıb. Deyir, çoxu kimi o da vaxtı çatanda oğlunu əsgərliyə göndərməmənin yollarını axtarıb. Onun sözlərinə görə, rayonlarda bu işləri görən vasitəçilər var və onları hamı tanıyır.\nAdətən bu məsələləri həll edənlər sabiq hərbçilər və ya hərbidə işləyən qohum, dost-tanışı olan şəxslər olur.\nSəfərbərlik və Hərbi Xidmətə Çağırış üzrə Dövlət Xidməti prezident İlham Əliyevin 2012-ci ildə imzaladığı sərəncamı ilə yaradılıb. Xidmət öncəki qurum kimi Müdafiə Nazirliyinə deyil, Prezident Administrasiyasına tabedir.\nSəfərbərlik Xidməti öz vəzifələrini yerinə yetirərkən və hüquqlarını həyata keçirərkən digər icra hakimiyyəti, yerli özünüidarə orqanları və qeyri-hökumət təşkilatları ilə qarşılıqlı əlaqədə fəaliyyət göstərir. Xidmətdə həm hərbçilər, həm də mülki şəxslər çalışır. Xidmət işçilərinin aylıq əmək haqları 700-1300 manat arası dəyişir.\n“Peşman deyiləm, bu vətənə xidmət etməyə dəymir” - Oğlunu hərbi xidmətdən saxlatdıran valideyn\nMüsahibimiz deyir ki, oğlu 2016-cı ildə hərbi xidmətə çağırılıb. O, oğlunu əsgərliyə göndərməmək üçün regionda vasitəçi axtarmağa başlayıb.\nVasitəçi ilə görüşdən bir neçə gün sonra ona telefon vasitəsilə 5000 manat rüşvət verməli olacağını deyiblər. Növbəti bir neçə gün ərzində isə ona əlavə 3000 manat da verməli olduğu deyilib.\nDövlət Statistika Komitəsi deyir ki, hər il hərbi xidmətə nə qədər əsgərin getdiyi barədə məlumatlar məxfi hesab edildiyindən ictimaiyyətə açıqlanmır.\nAncaq o dəqiqdir ki, Azərbaycanda ildə 4 dəfə - yanvar, aprel, iyul və oktyabr aylarında çağırış olur. Hər yeni çağırışda ölkənin bütün regionlarında hərbi həkim komissiyaları yaradılır. Burada gənclər həkim müayinəsindən keçir. Onların hərbiyə yararlı olub-olmaması müəyyənləşdirilir. Qan analizi, rentgen və vərəm xəstəlikləri üzrə xüsusi müayinələr isə şəhər xəstəxanalarında aparılır.\nMüsahibimizin oğlu hərbi həkim komissiyasında düz ayaq diaqnozu alıb: “Buna görə nə az, nə çox 8 minim çıxdı. Sonrakı 3 mini borc-xərclə, birtəhər topladım. Uzun müddət borc qaytardım. Beləcə, oğlumu əsgərlikdən saxlatdım.\nPeşman deyiləm, bu vətənə xidmət etməyə dəymir”.\nO, qardaşını müharibədə itirdikdən sonra yetərsiz dövlət qayğısından narazılığını ifadə edir. Deyir, şəhid ailəsinin buna görə aldığı birdəfəlik müavinət 11 000 manat və aylıq 300 manatdan ibarətdir (yeni sərəncam imzalananadək aylıq müavinət 2019-cu ilədək 242 manat olub - red.)\nBaş cərrah vəzifəyə gəldikdən sonra maddi durumu yaxşılaşıb\nE.Abdullayev 15 ildən çox Bakıda Asif Məhərrəmov küçəsində yerləşən 20 saylı dövlət xəstəxanasının travmatologiya şöbəsində çalışıb. 2018-ci ilədək onun adı işçilər siyahısında, həftədə 2 dəfə gecə növbələrində getsə də, onun əvəzinə, növbələrə başqa bir həmkarı çıxıb.\nXəstəxanada işçilərin aylıq maaşları 250-500 manat arasında dəyişir. Cərrah isə əməliyyatdan asılı olaraq 100-150 manat əlavə də ala bilir.\n2015-ci ildə Elçin Abdullayev Səfərbərlik Xidmətinin Hərbi Tibbi Komissiyasına baş cərrah təyin edilib.\n“Məni bu işi görmək üçün müvəqqəti ezamiyyətə göndərdilər. Sonra işimi bəyənib, həmişəlik saxladılar” - deyə, Abdullayev bildirir: “İllərdir xəstəxanada çalışan peşəkar bir həkiməm. Səhiyyə Nazirliyi özü mənə təqdimat verib”.\nAbdullayevin sözlərinə görə, bütün müvafiq hesabatlar birbaşa olaraq ona göndərilir: “Sadədir, tibbi müayinə zamanı vətəndaşın hər hansı bir xəstəliyi aşkar edilirsə, o, hərbi xidmətə yararlı hesab olunmur, yox, əgər sağlamdırsa, hərbi xidmətə göndərilir”.\nAbdullayev onu da qeyd edir ki, bəzən o, bu işlərdə digər həmkarları ilə də məsləhətləşir:\n“Komissiyanın tək üzvü mən deyiləm. Əgər ehtiyac yaranırsa və ya çağırışçının istəyinə uyğun başqa həkimin müayinəsindən keçməsi də mümkündür. Kimsə mənim verdiyim diaqnozla razı olmaya bilər. Vətəndaş mənə inanmırsa, ikinci dəfə müayinədən keçmək istəyirsə, təbii ki, digər həkimlər onu bir daha müayinədən keçirə bilərlər”.\nKomissiyadan olan mənbənin sözlərinə görə, həkimlərin aylıq əmək haqları 750-1300 manat arasında dəyişir.\nAbdullayev, 2003-cü ildə Yeni Yasamalda 30 kvadratmetrlik ev alıb. 2008-ci ildə isə 2000-ci il istehsalı olan « Mercedes » 240 minik markalı avtomobil.\nAilə 2016-cı ilin sentyabrınadək həmin evdə yaşayıb. Elçin Abdullayev çalışdığı 20 saylı xəstəxanadan Səfərbərlik Xidmətinin hərbi həkim komissiyasının baş cərrahı vəzifəsinə təyin edilənədək ailənin yalnız bir maşını olub.\nBaş cərrahın xanımına aid olan evin sübutu\nYeni vəzifəyə gəldikdən sonra Abdullayevlərin maddi durumu yaxşılaşıb. Onlar ümumilikdə yarım milyon dəyərində olan iki böyük ev və digər mülklərə sahibləniblər.\nElçin Abdullayev bu mülklərinin hamısını öz adına almayıb. O, mülkləri ailə üzvləri və qohumlarının adına almağa üstünlük verib.\nBeləliklə, 2016-cı ildə Qəbələnin Nohurqışlaq kəndində həyat yoldaşı Mülayim Vəliyevanın adına 10 sot torpaq sahəsi alıb. Dəyəri 40 000 manat olan torpaqda növbəti il villa tikdirib. Hazırda sözügedən ev günlük icarə üçün “Booking” və “Airbnb” kimi otel-ev axtarış saytlarında yerləşdirilib. Saytlarda evin adı “Vusal House” kimi gedir (Vüsal Abdullayev E.Abdullayevin oğludur - red.)\nBaş cərrahın xanımına aid olan digər evin sübutu\n“30 ildir ki, işləyirik, indi deyirsiz bizim heç nəyimiz olmasın?” - Baş cərrah Elçin Abdullayev\nMülayim Vəliyevanın adına olan daha bir ev isə Mehdiabadın Bağlar Massivi 084-dədir. Burada Abdullayevlər altı sotluq torpağı 42-48 000 manat civarında alıblar. Sonra isə burada ev tikdiriblər. 2018-ci ildə isə ailə bu kənddən əlavə 6 sot torpaq sahəsi də alıb. Həmin sahəni tikilmiş evə birləşdiriblər.\n2017-ci ildə Elçin Abdullayev daha iki avtomobil alıb. Biri “Hyundai Grand Santa Fe“, digəri isə “Hyundai Tucson”dur. Avtomobilin biri Təranə Ələkbərovanın, digəri isə Rövşən Ələkbərovun adına olsa da, onlar maşınları etibarnamə ilə E.Abdullayevin özünə və oğlu Vüsal Abdullayevə istifadəyə veriblər. Ələkbərovlar isə Abdullayevin xalası qızı və xalası oğludur. Maşınlar birgə olaraq təxminən 40 000 ABŞ dollarına alınıb.\nAbdullayevlər ailəsinin avtomobilləri\nAiləyə yaxın olan mənbə bildirir ki, həkimin 22 yaşındakı oğlu Vüsal Abdullayev heç yerdə çalışmır. Hazırda Qəbələdə Dövlət Sərhəd Xidmətində əsgərlik çəkir. Yaxın günlərdə qayıdacaq.\n“Qızı da heç yerdə işləmir. Xanımı isə 20 ildən artıqdır ki, 3 saylı nəşr evində çalışır. Hamı bilir ki, nəşriyyatlarda maaş nadir hallarda 300 manata çatır. Bəzən isə yalnız alınan sifarişlərdən asılı olaraq az məbləğdə qonorarlar verilir”.\nXidmətdə iş sistemini yaxından bilən mənbə bildirir ki, Abdullayev düzayaq, skolioz və digər cərrahi müdaxilələrlə bağlı qərarları verəcək baş həkimdir. Sadalananlar isə vətəndaşın hərbi xidmətə yararlı və ya yararlı olmadığını əsas göstərəcək xəstəliklərdir:\n“Azərbaycanın bütün şəhər və rayonlarının səfərbərlik xidmətlərinin sağlamlıq işləri ona və çalışdığı quruma tabedir. Kim əsgərliyə yararlıdır, kim yararsız, hansı zabit xəstədir, hansı sağlam, hansının təqaüd vaxtıdır və s. hamısına Elçin Abdullayev qərar verir”.\nAbdullayev bildirir ki, rüşvətlə bağlı gəzən söhbətlərdən xəbərdardır: “Həyat yoldaşım və mən 30 ildir ki, işləyirik. İndi sözünüzdən belə çıxır ki, bizim övladlarımızın maşını olmamalıdır? Onların evi olmasın, deyirsiniz? Mənim evim olmamalıdır? Bu nə sualdır?”\n“Azərbaycan demokratik ölkədir. Hamı işləyir və pul qazanır. Bunlar normal hallardır”.\nE.Abdullayev əlavə edir ki, bəli, rüşvət haqda söhbətləri o da çox eşidib. Bununla bağlı haqqında araşdırma aparılıb, bir şey tapılmayıb: "Haqqımda Korrupsiyaya qarşı Mübarizə İdarəsinə, Mehriban Əliyevaya da yazıb, şikayət ediblər. Mən təxminən bilirəm, bunu edənlər kimlərdir” - deyə, Abdullayev "iFact" müxbirinə bildirib: “Şikayətlər yoxlanılıb, araşdırılıb. Ancaq əleyhimə heç nə tapılmayıb”.\nDaha iki əsgərlikdən yayınma hadisəsi\nDaha bir əsgərlikdən yayınma halı isə Azərbaycanın Şimal bölgəsində olub. Bir il öncə universitet imtahanına görə əsgərlikdən qalan mənbəmiz bildirir ki, universitet imtahanından bir il kəsilib. İkinci il şansını dənəmək ona həm maddi, həm də psixoloji baxımdan ucuz başa gəlməyib.\nAtası rayonlarında bu işi görən adamlarla sövdələşib, 3500 manat ödəyib. Əvəzində deyiblər ki, ayağının altının düz olması, əyripəncəlilik diaqnozu bu il çox adama verilib. Şübhəli olmasın deyə, müsahibimizə ruhi xəstə diaqnozunun qoyulması təklif edilib:\n“Atam həm 3500 manat pul verdi, həm də dedilər ki, mən Bakının Maştağa qəsəbəsindəki Səhiyyə Nazirliyinin 1 saylı ruhi-əsəb dispanserində azı 1 həftə müalicə olunmalıyam. Hər şey öncədən danışılmışdı, atam məni maşınla apardı. Bizi bir nəfər qarşıladı. Deyəsən həkim idi, dəqiq bilmirəm, ancaq sonradan onu bir daha görmədim».\nMüsahibimiz deyir ki, düz bir həftə burada qalmalı olub :\n«Mənimlə eyni otaqda daha bir nəfər də qalırdı. Yaşlı kişi idi. Ona da nəyəsə görə bu sənəd lazım idi. O da dəli deyildi. Deyəsən təqaüdə çıxmaq üçün istəyirdi”.\nMüsahibimizin sözlərinə görə, dispanserdə qaldığı bir həftə ona bir ilə bərabər olub: “Qışqıran kim, döyülən kim, bütün günü ağlayan, qəribə səslər çıxaranlar kim. Çox pis yer idi. Böyük həyətləri var idi. Mental xəstəliyi olan adamlara bütün günü o həyət-bacanı süpürtdürür, təmizlətdirirdilər. Etmək istəməyənə əl qaldırırdılar. Çox dəhşətli yerdir. Kiminin ailəsi gəlib baş çəkir, kimini isə atıblar, baxanı da yoxdur”.\nSonda isə ona əsəb xəstəsi olmağı ilə bağlı sənəd verilib və nəticədə əsgərlikdən qalmağa nail olub. Buna baxmayaraq, o, bu il də universitet imtahanından kəsilib. İndi Bakıda müxtəlif restoran və kafelərdə ofisiant işləyir. Bir az pul yığıb, Rusiyaya və yaxud Almaniyaya getməyi planlaşdırır.\nDigər bir ata da oğlunu əsgərlikdən yayındırmaq üçün onu ruhi-əsəb dispanserinə göndərmək məcburiyyətində olub:\n“2016-cı ildə mən də oğlumu əsgərlikdən saxlatmışam. Çünki özüm I qrup Qarabağ əliliyəm, ayağımı 1993-cü ildə Ağdərə döyüşlərində minaya düşüb itirmişəm. Heç bir iş qabiliyyətim yoxdur».\nAta deyir ki, özünün iş qabiliyyəti olmadığından oğlu taksi sürücülüyü edib, ailəni dolandırırmış :\n«Ona görə də əsgərliyə getməsini istəmədim. Suraxanı rayonunda yaşayırıq. Elə buradan həkim tanışı olan bir vasitəçi tapdım. Yanımda tez-tez telefonla danışırdı, xəttin o başındakına “doktor” - deyə, müraciət edirdi. Buradan bilirəm ki, tanış həkim idi».\nAta əlavə edir ki, oğlu uşaq vaxtı yıxılıbmış. Qolunda çapıq izi yaranıbmış:\n«Elə onu bəhanə göstərdik ki, əqli çatışmazlığı var, intihara meyillidir. Hərbi xidmətdən yayındırmaq üçün 2900 manat pulumuz çıxdı. Pulu vasitəçiyə verdik, o aparıb çatdırandan sonra oğlum 3 gün 2 saylı Ruhi Əsəb Dispanserində yatdı. Nəticədə hərbi xidmətdən qaldı.\nHəmin vaxtdan bir il sonra oğlumu rəsmi idarələrdən birində sürücü kimi işə düzəltmək istədik. Dedilər, "əsgərlikdən dəli adı ilə qaldığı üçün, bu, mümkün deyil". Bilmədik nə edək. Məcbur oldum, yenidən gedib həmin adamla danışdım; peşman olduğumu, oğlumun əsgərliyə getməsini istədiyimi bildirdim. Həmin vasitəçi yenidən gedib kimlərləsə danışdı. Dedilər, « dəli adı ilə əsgərlikdən qalmış birini yenidən əsgərliyə göndərmək çətin söhbətdir ».\nOna görə bu məsələni yenidən həll etmək üçün 2500 manat da istədilər. Birtəhər, zülmlə tapıb ödədim. Yenə gedib əvvəl yatdığı dispanserdə 3 gün qaldı. Məsələ həll edildikdən sonra oğlum getdi əsgərliyə. Hərbi xidmətini bir il yarım Naxçıvan Muxtar Respublikasında çəkdi” - deyən, ata, oğlunun bir müddət öncə evə qayıtdığını bildirdi.\nƏsgərlikdən evə qayıdan oğul hazırda hələ ki, işsizdir.\nAzərbaycanda koronavirusa yoluxma sayı yenə 100-ü keçdi\n“Bugünkü test sayı isə 7969-dur”.\n“Eyni adama məxsus şirkətlər Təhsil Nazirliyinin 6 tenderində qalib olursa, bu şübhələrə yol açır”\n"Əgər bir nəfərin şirkəti qalib elan edilirsə, deməli o hakimiyyətdə yüksək vəzifəli ...\nKoronavirusa yeni yoluxma statistikasında cüzi artım olub\nOperativ qərargah, bu gün 8054, ötən müddətdə ümumilikdə 804 min 513 testin ...\n"3 aydır quruya ayağımızı qoya bilmirik”


Xəbərlər - Hebei Tomato 2019 qrup qurma fəaliyyətləri\nHebei Tomato, 9-13 Avqust 2019 tarixlərində ilin ən möhtəşəm qrup qurma fəaliyyətlərini təşkil etdi.\nİşçilərin boş vaxtlarını zənginləşdirmək, iş təzyiqini asanlaşdırmaq, işçilər arasındakı ünsiyyəti və ünsiyyəti inkişaf etdirmək, komandanın birliyini və mərkəz mərkəzli gücünü gücləndirmək və Hebei Pomidorunda unudulmaz bir qrup qurma fəaliyyəti təşkil etmək üçün.\nİlk gün hava şəraiti ilə əlaqədar uçuş təxirə salındı. Xoşbəxtlikdən rəvan gəldik.\nİkinci gün Hulunbeier çəmənliyindən heç kimin ərazisindən kənar yol nəqliyyat vasitəsi ilə çıxdıq, Mozhgrad çayının komandanlıq edən yüksəkliklərinə gəldik və Ziyafət və Səkkiz Bəxt üçün “Səkkiz Ziyafət Ziyafəti” ni daddıq. Günortadan sonra Qara Meşə Adası, çöl donuzu meşəsi, evkalipt meşəsi, quş adası, Kang Caddesi, bataqlıq çiçəyi dənizi və digər gözəl mənzərələrdən keçən Erguna Milli Sulak ərazisini gəzdim. Təmiz kök çayı sakitcə axır və əyri su çəmənliyi və sahili əhatə edir. Kollar kollu və yaşıldır. Axşam Genhe’yə gəlin və yerli wok stewini dadın. Tam bir yeməkdən sonra çoxdan gözlənilən kabinədə qalın.\nÜçüncü gün əvvəlcə Çində son “ov tayfası” adlandırılan Lulu Guya Geyik Parkı'nı ziyarət etdik. Çində maralı yetişdirən yeganə ölkədir. Günorta saatlarında Sahuan Ranch-a gəlir, huş ağacı meşəsindən keçir və axşam at sürmək təcrübəsi qazanmaq üçün Monteneqroya gedir. Əyləncəli, axşam tonqalı qonaqlığı, qovrulmuş bütün qoyunların dadından zövq alın, yurdda yaşayın, monqol üslubu ilə əyləncəli fəaliyyətləri yaşayın.\nDördüncü gün, mavi uzanan Erguna çayı boyunca Çin-Rusiya sərhəd yolu boyunca gəzdik. Yol boyu gözəl mənzərə işçilərin təzyiqlərini yüngülləşdirdi. Geniş çəmənliklər göğsünüzü genişləndirdi və birliyimizi artırdı. Axşam saatlarında Manzulidə gözəl ekzotik gecə səhnələrindən zövq alın.\nBeşinci gün Monqolustan Balhu qəbiləsindəki atçılıq yarışını ziyarət etdi və axşamı axşam başa vurdu.\nBu qrup quruculuğu fəaliyyəti sayəsində işçilərin birləşmə qabiliyyəti və döyüş effektivliyi dərinləşdi və aralarındakı səssiz əlaqə daha da dərinləşdi. Qarşılıqlı anlaşma inkişaf etdirildi, hisslər yaxınlaşdırıldı və hər kəs daha yaxşı bir vəziyyətə və daha yüksək bir həvəsə qərq oldu. Gələcək işdə, Hebei Temet'i gücləndirmək üçün inamımızı və qətiyyətimizi gücləndirdik.


KABUSLAR ÖLKƏSİ AZƏRBAYCAN\nAzərbaycan dünyada öz layiqli yerini tutur, irəlliyir, gəlişir, oluşur, yevrovijinliyir və s. Ancaq ölkəmizin fəlsəfi ənənələrə bağlı olmasını heç kim anlamır. Əslində biz Platon fəlsəfəsinin ənənələrini qoruyuruq, yaşayırıq, sürdürürük. O yunanlara ar olsun. O boyda fəlsəfi irsi ola-ola gəmi batan kimi batırlar. Bizsə onların filisoflarını yaşadırıq. Ona görə də analoqu olmayan irəlləyiş əldə etmişik.\nPlatona görə bu dünya yalnız bir güzgüdə olduğu kimi yansımadır (əks olunmadır). Doğru yaşamsa ideal aləmdədir. Deməli bu dünyada nəyi görürüksə bunlar yalnız o ideal aləmin yansımasıdır. Özüdə o yansıma hər şeyi pozulmuş göstərir. Buna görə də burada biz hər şeyi pozulmuş görürük. Bu yansıma bizə pislik, xəyanət, ikiüzlülük və s. özəllikləri yalan olaraq göstərir. Əslində bunlar yoxdur, hər şey ən gözəl və doğru özəlliklərlə ideal aləmdə yaşanır. Biz özümüz də əslində ideal aləmdəyik burada deyilik. Burada olduğumuzu düşünəndə biz özümüzü aldadırıq.\nİndi bizim bu Azərbaycanda böyük Platonun bax bu ideal fəlsəfəsi özünü göstərməkdədir. Burada heç kim öz mənliyini, varlığını önə çəkə bilməz. Hamı bir boz kütlədir, birdir, bir-birindən fərqlənmir. Kim nədəsə özünü göstərmək istəyəndə onu geri oturdurlar, deyirlər: "Sən kimsən ki, özünü bu işdə göstərirsən? Otur yerində!". Deməli insan əslində var deyil, onun varlığı, işləri yalnız görsəntidir, gerçəklikdə bunlar yoxdur. Bax bunu bizə anladırlar hər an.\nYa da gedirsən bir rəsmi yerə bir adamın yaxşı iş gördüyünü söyləyirsən. Deyirlər sənə ki, heç kimin adını çəkmə. Yalnız mövzu haqqında danış. Özüdə elə danışmalısan ki, adətlərə, milli mentalitetə, dinimizə, ənənələrimizə uyğun olsun. Deməli heç yerdə əslində insanlar fəaliyyət göstərmir. Hər şey bir möcüzə olaraq ortalığa çıxır. O da əslində möcüzə deyil. Elə Platonun ideyasıdır. Onlar əslində ideal aləmdə vardır. İnsanların o işdə özlərini göstərməsi isə yalnız aldadıcı yansımadır.\nYa da insan nəyisə bilir, nəyinsə bilicisidir. O heç yerdə bunu göstərə bilməz. O axı əslində yoxdur, özü bunu anlamasa belə. Buna görə də o gərək bir quruma qatılaraq, hamı ilə birlikdə çalışmalı, öz biliklərini hamının adına yazmalıdır. Yəni heç kəs deməməlidir ki, o adam nəsə yaradıb. Bu barədə ya heçnə deyilməməli, ya da bunun hamı tərəfindən edildiyi iddia edilməlidir. Bu yenə də onu göstərir ki, insan əslində bu dünyada yoxdur. O ideal aləmdədir.\nBizdə öncə universitetlərə, teatrlara, məktəblərə, müəssisələrə və s. hansısa böyük şəxsiyyətlərin adlarını qoyurdular. Bir zaman onlara heykəllər quraşdırılırdı, onlar haqqında hər yerdə deyilirdi. Ancaq indi o adlar yavaş-yavaş ortalıqdan çıxarılır. Bu da doğrudur. Çünki əslində o şəxsiyyətlərin bütün fəaliyyəti yalnız bir görsənti imiş. Heç onlar özləri də bunu bilmirdilər. Buna görə də ölkəmizin özü də elə bir başa ideal aləmdədir. Onu hem kim qurmayıb, burada heç kim çalışmayıb. O özü özündə olan bir varlıqdır.\nBaşqa ölkələrə gedirsən, orada onların tarixi şəxsiyyətlərinin heykəllərini görürsən, onlar haqqında söhbətləri üeşidirsən. Əslində onlar yanılırlar. Bunlar yoxdur və olmayıb. Bu yalnız bu dünyanın aldadıcı yansımasıdır.\nBizdə isə Platon fəlsəfəsi doğru uyqulanır. Biz mifik, əfsanəvi adamların heykəllərini ucaldırıq. Bizim miflərdə olan obrazlarımız küçələrimizdə, meydanlarımızdadır. Geçmiş aydınlarla kralların deyil, miflik obrazların heykəlləri uçaldılır. Millət də onlarla tərbiyə olunur. Bu da doğrudur, çünki miflər Platonun fəlsəfəsinin doğru anlamıdır.\nHər şey çevrəmizdə bir görsəntidir, aldadıçı görsəntidir. Təkcə bir paradan (puldan) başqa. Necəsə olub ki, o ideal aləmdən doğru olan bircə dənə şey gəlib bizim yalançı dünyaya, o da paradır. Hər şey də onun üzərində qurulub. İnsanların adları çəkilməsə də, onlar olmasa da, para haqqında hər yerdə deyilir, o var.\nDeməli Azərbaycanda Platon fəlsəfəsinə bir əlavə də edilib. O da paranın ideal aləmdən Azərbaycana birbaşa enməsidir. Hər şey aldadıcı görsəntidir. Tək bir para gerçəklikdə var və hər şeyi o çözür.\nİndi mən də bu yazını yazanda platonçuluğa dayandım. Bir adamın da olsun belə, burada adını çəkmədim. Çünki bunlar əslində yoxdur. Həmdə anlayıram ki, əslində mən kiməm ki, bu yazını yazım? Mən axı bu dünyada yalnız bir kölgəyəm, yansımayam. Ona görə də bu yazı da ideal aləmdən gəlir. Mənsə yoxam.\nAncaq bu yazıda bir adamın adını çəkdim. O da Platondur. Onu da nəyə görə etdim? Çünki o azərbaycanlı olmayıb. İdealdan danışıbsa da, onu yaşamayıb. Dışarıda (xaricdə) yaşayanların adlarını çəkmək, onları ucaltmaq olar. Onlar axı bizin sınırlarımızdan (sərhədlərimizdən) uzaqlardadırlar. Deməli onlar da bizim üçün ideal aləmdədirlər. Azərbaycanlılarınsa adını çəkmək olmaz, çünki onlar bizim içimizdədir deyə, əslində yoxdurlar.


Hollandiyada uzun sürən danışıqlardan sonra 4 dekabr 2021-ci il tarixindən etibarən yeni kabinet formalaşdırıldı. Yeni hökumətdə nazir qismində türk əsilli iki ad da yer alıb. Onlardan biri Amsterdam Universitetində mədəniyyət tarixi üzrə doktor, Avropa üzrə ekspert olan 49 yaşlı Günay Uslu, digəri isə İqtisadiyyat və İqlim Siyasəti üzrə Dövlət Naziri, siyasətçi Dilan Yeşilgöz-Zegeriusdur. Dilan Yeşilgöz liberal sağçı Azadlıq və Demokratiya Partiyasından (VVD) millət vəkili idi, bundan sonra isə Hollandiyanın yeni təhlükəsizlik və ədliyyə naziri olacaq.\nDilan Yeşilgöz 1977-ci ildə Ankarada dünyaya gəlib. Sonradan siyasi məsələlərlə bağlı ailəsi ilə birlikdə Hollandiyaya köçüb. Bakalavr təhsilini Amsterdam Universitetinin Sosial-Mədəni Elmlər Departamentində başa vurub. Siyasətə qədəm qoyan Dilan Yeşilgöz 2009-cu ildə liberal sağ təmayüllü Xalq Azadlıq və Demokratiya Partiyasının (Volkspartij voor Vrijheid en Democratie - VVD) üzvü olub. 2014-2017-ci illərdə Amsterdam Şəhər Şurasının üzvü seçilib. O, parlamentdə Xalq Azadlıq və Demokratiya Partiyasının enerji siyasəti, iqlim, emansipasiya və media siyasətinin sözçüsü olub.2015-2017-ci illər arasında DLR, Alman Aerokosmik Mərkəzində və Hollandiya Aerokosmik Mərkəzi NLR tərəfindən qurulan DNW-də məsləhətçi vəzifəsində çalışıb. 2017-ci ildə o, Nümayəndələr Palatasının, qanunverici orqanın, Hollandiya Baş Əyalətlərinin aşağı palatasının üzvü seçilib. 17 mart 2021-ci ildə Hollandiyada keçirilən seçkilərdən sonra Xalq Azadlıq və Demokratiya Partiyasından İqtisadi İşlər və İqlim Siyasəti üzrə Dövlət Naziri təyin edilib.\nO, 2021-ci il yanvarın 3-də yenidən qurulan hökumətdə təhlükəsizlik və ədliyyə naziri olub. O, 2014-cü ildə həkim Rene Zegeriusla evlənib, Amsterdamda yaşayır. O, holland, ingilis, kürd dillərini səlis, alman dillərini isə orta səviyyədə bilir.\nFaktyoxla Lab. Dilan Yeşilgözün nazir təyinatının səs-küy yaratması diqqət cəlb edib deyə onun həyat və fəaliyyətini araşdırıb.\nBeləliklə, türk əsilli nazir kimi tədim olunan Dilan Yeşılgöz əslində kimdir?\nDilan Yeşilgözün həyat və fəaliyyətinə keçməmişdən əvvəl atası Yücel Yeşilgözlə bağlı bir neçə məqama diqqət yetirməliyik. Atası Yücel Yeşilgöz 12 Sentyabr 1980-ci il hərbi çevrilişdən əvvəl uzun illər İnqilabçı İşçi Həmkarlar İttifaqları Konfederasiyasında (DİSK) fəal rol oynamışdı. 80-ci il çevrilişindən sonra əvvəl İrana, daha sonra İraqa qaçan, bir az oralarda yaşayandan sonra özü kimi “inqilabçı yoldaşlarının’’ köməkliyi ilə Hollandiyaya sığınan hüquq müdafiəçisi, Türkiyənin Tunceli rayonunda anadan olmağına baxmayaraq özünü qondarma Kürdüstanda anadan olubmuş kimi tanıdan biri olub. Uzun illər Hollandiyanın Utrext Universitetinin Kriminologiya kafedrasında dosent vəzifəsində çalışıb.\nYücel Yeşilgöz 1984 – cü ildə sığındığı Hollandiyada hələ flamand dilində danışmağı öyrənmədən, müəyyən qüvvələrin təqdimatı ilə 1985 – ci ildə Utrecht Universitetində şərq dilləri və mədəniyyətləri fakultəsində Çağdaş Türk ədəbiyyatı fənnini tədris etməyə başlayıb. Yeşilgöz Türkiyədə radikal sol təşkilatlarından olan və eyni zamanda PKK – ya da yaxınlığı ilə bilinən DİSK mənsubu olduğunu iddia etməkdədir. Bu müddət ərzində Yeşilgözün niyə yaşamaq üçün Hollandiyanı seçdiyi, Hollandiyanı hardan tapdığı, Türkiyədəki bölücü və dağıdıcı terror fəaliyyətləri əsnasında qərbdən dəstək alan, Sovet sosializminin qarşısını almaq və şərqi ələ keçirmək məqsədi ilə qərbin xüsusi xidmət orqanlarının yaratdığı süni kommunist axını olan ‘Trotskiçi’ axınlarının dəstəyi ilə Hollandiya rəsmiləri ilə necə münasibətə daxil olması və heç vaxt təsdiqini tapmayan qondarma DİSK mənsubiyyəti indi də qaranlıq səhifə olaraq qalır. (Mənbə: avrupaturkgazetesi )\nAmma bir fakt dəqiqdir ki, qızı Dilan Yeşilgözün tərcümeyi halında atasının onun siyasi fəaliyyətinə böyük təsiri olduğu xüsusi qeyd olunur.\nTürklərin mənəvi dəyərlərindən və Milliyyətçi Hərəkat Partiyası və Ülküçülük kimi düşüncələrindən qaynaqlanan mafiya təşkilatlarının mənsubu olmaları şəklində yaratdığı əfsanə ilə alim kimi xüsusi xidmət orqanlarının nəzəriyyəsinə “Bozqurdlar” (Grey Wolves / Grijze Wolven) məfhumunu “Türk mafiyasının “Kriminologiyadakı elmi termini” kitabını Holland oxuculara təqdim edib.\nOxucular evdə aldığı bu cür tərbiyədən, ideoloji hazırlıqdan sonra övladdan məqalənin bu hissəsindən sonra söyləyəcəklərimizdə təəccüblənməzlər.\nHollandiya parlamentindəki 7 türk əslli millət vəkilindən biri olan Xalq Azadlığı və Demokratiya Partiyası (VVD) millət vəkili Dilan Yeşilgöz Zegerius da Türkiyəyə qarşı düşmənçilik yürüdən və 1915 – ci il hadisələrini qondarma “erməni soyqırımı” kimi tanıyan, Hollandiyada tez – tez Türkiyə əleyhinə danışaraq gündəmə gələnlər sırasındadır. Sadəcə, xanım Yeşilgözün kabinetindən paylaşdığı şəklə baxdığımız zaman heç şübhəsiz bir sıra həqiqətləri anlayacağıq.\nBelə ki, Dilan Yeşilgözün ilk əvvəl sosial mediada, daha sonra isə mətbuatda paylaşılan şəkillərindən birində incə bir detal gizlənib. Yeşilgözün qarşısında dayanlb şəkil çəkdirdiyi fotoda Ermənistanın Qarabağı işğal etməsi ilə bağlı sublimal mesajlar gizlənib. Belə ki, 1990 – cı illərdə Ermənistan Qarabağı işgalı zamanı 106 yaşındaki bir ermeni qadın əlində AK-47 Kalaşnikov avtomatı ilə görünür.\nBu foto Ermənistanın Qarabağda apardıqları işğalçı müharibədə qadınların da iştiakını sübut edən simvola çevrilmişdi. (Mənbə )\nDigər fakt. 2016 – cı ildə Hollandiyanın RTL-Z telekanalında efirə gedən ‘Van Liempt Live’ verilişində Əhməd Erdoğan və Mehmet Akkoçun qonaq qismində dəvət edilmişdilər. Onlar Türkiyə prezidenti Ərdoğanın Almaniya və digər Avropa dövlətlərində başladılmış təhqir kampaniyasını durdurmaq üçün başladılan məhkəmə iddiasını müzakirə edirdilər. Verilişin digər qonağı isə 2014 – cü ildə Hollandiyada bələdiyyə seçkilərində 45 nəfərlik Amstrdam şəhər bələdiyyəsinə hökümətin ən böyük ortaqlarından olan Xalq Azadlığı və Demokratiya Partiyasından (VVD) üzv seçilməyi bacaran Dilan Yeşilgöz idi. Verilişdə özündən çıxan və belə demək mümkünsə, idarəetməni itirən Dilan Yeşilgöz hədyanlar yağdırmış və türklərin Hollandiyada “dövlət içində dövlət” qurmaqda ittiham etmiş və açıq hədəf göstərmişdi. Türkiyə Cümhuriyyətinin Rotterdam şəhərində yerləşən Baş Konsulluğunun, türklərə və prezident Ərdoğana qarşı edilən həqarətlərin artmasından sonra bu kimi halların müəyyən edilməsi məqsədi ilə atdığı müvafiq addımlar və etdiyi demokratik çağırışlarla bağlı qəribə fikirlər yürüdərək, türklərə və prezident Ərdoğana həqarətin normal sayılmalı olduğunu bildirib. Amma çox qəribədir ki, həmin verilişdə Yeşilgöz türk olduğunu düşünərək ona bələdiyyə seçkilərində səs verənlər haqqında isə ümumiyyətlə danışmayıb.\nYeşilgözün ayrıca müxtəlif cinayətlərdən axtarışlarda olan Fəthullahçı Terror Təşkilatının (FETO) Avropaya qaçan üzvlərini müdafiə edən və Türkiyənin terrorla mübarizə apardığına görə Aİ’nin qardaş ölkəyə sanksiyalar həyata keçirməli olduğunu düşünən Türkiyə əleyhində təbliğat aparan birisi kimi verdiyi açıqlamalara da mətbuatda tez – tez rast gəlmək olur. ( Mənbə )\nBelə ki, Dilan Yeşilgöz bir açıqlamasında "Türkiyədə mətbuat mənsublarının həbsi ilə bağlı məncə böyük səhvə yol verilib" – deyib. Türkiyə terrora qarşı mübarizəsini davam etdirərkən, o, Avropa İttifaqının “mətbuat azadlığı” çərçivəsində FETÖ jurnalistlərinin saxlanması ilə bağlı Türkiyəyə “bəsdir” deməli olduğunu müdafiə edib.\nYeşilgöz açıqlamalarında bu cümlələrdən istifadə edib:\n“Bir ölkədə mətbuat həmişə azad olmalıdır. İnsan hər zaman düşündüklərini söyləməyi, yazmağı bacarmalıdır. Türkiyə bizə bu gün mümkün olmayan bir hadisəni göstərdi ki, indi fərqli düşünmək, fərqli işlər görmək mümkün deyil. Bundan sonra Avropa burada rolu öz üzərinə götürməli, təşəbbüs göstərməlidir. Hazırda Türkiyədə hökumətin mətbuata qarşı keçirdiyi əməliyyatı qəbul etmək mümkün deyil. Mətbuat azadlığı bir ölkənin ən mühüm insan hüquq və azadlıqlarından biridir. Hazırda Türkiyədə baş verənlərə inana bilmirəm. Fikrimcə, Avropa İttifaqına üzv olan ölkələr və Hollandiya bu həbslərə qarşı olmalıdır. Bu, həqiqətən inanılmaz bir şeydir. Biz bu cür təzyiqi qəbul edə bilmərik. Türk xalqına, oradakı jurnalist dostlarımıza çox yazığım gəldi. Ümid edirəm ki, Avropa bu dəfə ayağa qalxıb “bəsdir” deyəcək və Türkiyəyə sərhədlərini göstərəcək. İnanmaq istəyirəm ki, bundan sonra təzyiqlər davam etdirilməyəcək.” (Mənbə)\nBir neçə il öncə Hollandiyada bir orta məktəbdə Hz. Məhəmmədi təhqir edən müəllim işdən uzaqlaşdırılmışdı. Hz. Məhəmməd peyğəmbəri “pedofil” adlandıran müəllim tələbələri ilə də mübahisə etmişdi. Məktəb rəhbərliyi bu ifadələrə görə müəllimin işdən uzaqlaşdırıldığını açıqlamışdı. Hollandiyada bu qərar siyasi mübahisələrə və müzakirələrə səbəb olmuşdu. Parlamentdəki bəzi partiyalar, xüsusən də hökumət tərəfdaşları müəllimin fəaliyyətini dayandırmasını “fikir azadlığına müdaxilə” kimi qiymətləndirirdilər. Türkiyənin erməni soyqırımını törətdiyini etiraf edən və PKK simpatiyası ilə tanınan VVD-nin müavini Dilan Yeşilgöz texniki məşqçinin işdən çıxarılmasını “cəfəngiyyat” kimi qiymətləndirənlərdən biri idi. Türkiyə əsilli millət vəkili Tvitter hesabında bu cümlələri paylaşmışdı: “Hansı qanuna, hansı qaydaya görə bir müəllim peyğəmbəri tənqid edə bilməz? Müəllim “Məhəmmədi təhqir etdiyinə” görə niyə işdən uzaqlaşdırılıb? Bu cəfəngiyatdır. Uşaqlara azadlıq öyrətmək üçün yaranan gözəl fürsətləri qaçırırıq.”(Mənbə)\nNəticə: "Türk əsilli" kimi təqdim edilən Hollandiyanın yeni təhlükəsizlik və ədliyyə naziri Dilan Yeşilgöz Zegerius tamamilə erməni və PKK tərəfdarı olmaqla yanaşı, əslində Türkiyə və Azərbaycan əleyhinə fəaliyyət göstərən Türk düşmənidir. O, “MƏN APO KİMİ İŞLƏMİRDİM, İNQILAB VƏ KÜRDÜSTAN ÜÇÜN O, MƏNDƏN ÇOX ÇALIŞIRDI” deyən atanın qızıdır. Onun bundan sonra necə davranacağını təxmin etmək çox da çətin deyil.


2021, 19 Aprel, Bazar ertəsi, Bakı vaxtı 13:40\nİyulun 18-də Nəsimi rayon məhkəməsində Quba hadisələrinə görə tutulan daha dörd nəfərin həbs müddəti 2 ay uzadılıb.\nBu haqda AzadlıqRadiosuna həmin şəxslərdən biri Akif Əliyevin vəkili Asabəli Musatafayev məlumat verib.\nVəkil bildirib ki, həbs müddətinin uzadılması vəsatətini cinayət işinin istintaqını aparan Baş Prokurorluğun Ağır Cinayətlərə Dair İşlər üzrə İstintaq İdarəsi verib.\nƏsabəli Mustafayevin sözlərinə görə, prokurorun təqdimatından məlum olub ki, cinayət işinin istintaqı yekunlaşmaq üzrədir: «Vəsatətdə qeyd olunub ki, cinayət işinin materialları məhkəməyə hazırlanır, bunun üçün vaxt lazımdır. Ona görə də həbs müddətinin uzadılmasını istəyirlər».\nAkif Əliyev Quba Olimpiya Kompleksinin nəzdindəki stadionun direktoru olub. O, martın 27-də həbs olunub. Cinayət Məcəlləsinin 233 (ictimai qaydanın kütləvi pozuntusunu təşkil etmə və iştirak etmə) və 186.1 (özgə əmlakına ziyan vurmaq) maddələri ilə ittiham olunur.\nBu il martın 1-də Qubada icra hakimiyyətinin başçısı Rauf Həbibovun istefası tələbi ilə etiraz aksiyası keçirilib. Aksiyaçılar Rauf Həbibovun ötən il noyabrın 22-də sosial məsələlərin müzakirəsinə həsr olunmuş müşavirədə səsləndirdiyi bəzi fikirləri qubalılara hörmətsizlik kimi qəbul etdiklərini vurğulayıblar. Hadisələrdən bir neçə gün əvvəl isə internetdə Rauf Həbibovun həmin müşavirədəki çıxışının videosu yayılmışdı.\nQubada baş verənlərin istintaqını Respublika Prokurorluğunun Ağır Cinayətlərə Dair İşlər üzrə İstintaq İdarəsi aparır. Hadisələrə görə 30-dan çox adam istintaqa cəlb olunub. Onlardan bəziləri haqqında həbs qətimkan tədbiri seçilib.\nQuba hadisələrinin istintaqı getmir?


Kiçik evlər - Sitgesdəki çimərlik evində təmir - Faydalı - 2021\nDəniz mənzərəli bir mənzil\nJosé Luis Haussmann Reklam - Aşağıda 1 dənizə baxın Xose Luis Haussmann\nBunu yastıqları sayəsində çox rahat olan divandan görmək olar: qırmızı, La Maison və məktublarla, Lu-İnk. Sisal xalça, mod. Egeby və pərdələr, mod. Matilda, Ikea-dır. Tavan lampası, mod. Ikea'dan olan Helg yemək bölgəsini işıqlandırır.\n2 Çox yönlü bir salon Xose Luis Haussmann\nChaise-longue, mod olan bir divan yatağı ilə təchiz olunmuşdur. Friheten, yan masalar, qəhvə masası kimi xidmət edən Ikea PS 2012 və bir neçə sisal pouf, mod. Alseda, hamısı Ikeadan. Onların üstündə, Matèria tərəfindən zolaqları olan yastıqlar. Aribau tərəfindən zolaqlı kağız bəzəyir və genişlik hissi verir.\n3 Sitgezdə dənizin terası Xose Luis Haussmann\nTerasda, Roxö stolu və stullar və Malinda yastıqları. Ikea'dan hər şey.\n4 Perspektivlə görüş Xose Luis Haussmann\nQonaq otağı və mətbəx açıq yerdə bir araya gəlir. Yemək otağı, hər ikisinin ortasında, ayırıcı kimi işləyir. Qonaq otağında, sağda, kiçik bir masa, Ikea'dan, lampa ilə, Faro Barselonadan, solda isə ağ bir lövhədən Ikea. Yataq otağından koridorda işıq axır. Etibarlı rəflər, Ikea tərəfindən, otaq çıxarmadan saxlamaq üçün istifadə olunur.\n5 Parlaq mətbəx Xose Luis Haussmann\nMətbəxdə, sobada, Küppersbusch tərəfindən; quraşdırılmış başlıq, Elica'dan və bişirmə zonasının döşəməsini qoruyan Cado'dan.\n6 Çox sadə yemək otağı Xose Luis Haussmann\nPraktiki genişləndirilə bilən masa ilə inteqrasiya edilmişdir. Bjursta və Sigurd stulları, hamısı Ikeadan, qab-qacaq kimi. La Maison'dan masa örtüsü və Habitat'dan qırmızı təklər. Dənizçinin toxunuşu El Mercader del Mar-ın xilasediciləri tərəfindən qoyulur.\n7 Şən Nordic Xose Luis Haussmann\nƏsas otaqda üstünlük təşkil edən üslubdur. Hindistan və Sakit okeandan, Ikea'dan, kətan ilə, toxumadan və zolaqlı yastıqlardan. Ağ çarpayı, Filokolordan. Hemnesin yataq otağı masası və hər ikisi də Ikea'dan Helg lampası.\nİşləyən fikirlər - Ağ, ulduz rəngidir. Əsas mebellərdə, divarlarda, pərdələrdə istifadə edin ... İşıq və genişlik qazanmağınıza kömək edəcək. Atmosferi bir az canlandırmaq üçün rəngli toxumaları seçin: zolaqlar, çiçəklər ... Qərar verin! - Sadə parçalar. Həddindən artıq bəzəkli və mətbəxdə tutacaqları olmayan mebellərə üstünlük verən dizaynlardan çəkinin. Müqavimətinə görə çimərlik əraziləri üçün idealdır.\n8 Divan və ya yataq? Xose Luis Haussmann\nHemnes, Ikea, yorğan ilə, Teksturə modeli hər ikisi kimi işləyir. Yuxarıda, Lu-Ink yastıqları və qırmızı zolaqları olanlar La Maison tərəfindən. Çəkmələrin Koppang sandığı və Ikea tərəfindən Stokholm lampası; El Mercader del Mar'dan olan qırmızı xalça, Cado'dan və qağayılar və mayaklardan. Çarpayılar üçün əlavə bir saxlama yeri təklif olunur.\n9 Banyoda yer qənaət Xose Luis Haussmann\nRokanın yuyulma qabı quraşdırılmış bir Silestone emalatxanası ilə əldə edildi. Kiçik ağcaqayın arabası, İkea'dan model Molger, altına qoyuldu. Duşda sürüşmə vərəqi olan bir ekran yerləşdirildi.\n10 Çox praktik bir quruluş Xose Luis Haussmann\nSolda giriş qapısından terrasa birbaşa çıxışı olan mətbəx, yemək otağı və qonaq otağı var. Sağ tərəfdə banyoya və iki yataq otağına aparan bir koridor var.\n- Divar kağızı 6 m2 bir divar (divar kağızı plus əmək, hamısı Boyalı Kağız Aribau'da): Qiymət təxminən. 1.000 avro\n- Divan yatağı, mod. Friheten, eke 230 sm + skayte-uzunluğunun dərinliyi 68x151 sm, Skiftebo parça ilə, Ikea'dan: Qiymət 399 €.\n- 4 funksiyalı yataq: divan, tək və ya cüt yataq və saxlama modulu. Hemnes modeli, Ikea'dan: Qiymət təxminən. 299 avro.\nVideo: Dəniz kənarı bulvarda dəniz mənzərəli 4 otaqlı mənzil kirayə verilir (Oktyabr 2021).\nCopyright 2021 \_ Dəniz mənzərəli bir mənzil...


Dezinfeksiyadan quruyan əlləri necə nəmləndirməli? » Qadin.Net ~ İlk milli qadın portalı\nƏlimizdəki viruslarla döyüşərkən, əllərə qulluğu göz ardı edirik. Dəridəki quruluğu yox etmək üçün aşağıdakı üsulları yoxlayın.\nAloe vera geli, dərinin nəmini təmin etmə gücünə sahibdir. Hazır satılan aloe vera gelləri və ya evinizdə böyütdüyünüz bitkidən geli götürərək istifadə edə bilərsiniz. Dərinizin quruyan yerinə incə təbəqə halında gel çəkin və 10 dəqiqə gözləyin. Sonra krem çəkib, masaj edərək dərinin nəmlənməsini təmin edin. İlk istifadə fərqihiss edəcəksiniz. Gün ərzində 2-3 dəfə təkrarlamağı unutmayın.\nTəbii nəmləndirici gül suyu\nAntioksindant və antibakterial xüsusiyyətə sahib olan gül suyu, ən təbii nəmləndiricilərdən biridir. Adətən üzümüzə tonik olaraq istifadə etsək də, əllərimiz üçün də faydalı nəticələr verə bilər. Əllərinizi təmizlədikdən sonra gül suyu ilə quruluğun qarşısını ala bilərsiniz. Əliniz təmiz olanda gündə 4 dəfə istifadə edə bilərsiniz.\nİlk istifadə fərqihiss edəcəksiniz. Gün ərzində 2-3 dəfə təkrarlamağı unutmayın.